|  |
| --- |
| **Јавна Установа**  **Бања „Дворови“**  **Д в о р о в и**    **ПРОГРАМ РАДА**  **Ј.У. БАЊА „ДВОРОВИ“**  **ЗА 2019. ГОДИНУ**  **Дворови, Март 2019. године** |

**Садржај:**

**1.Уводне напомене...................................................................................................2**

**2.Програм рада...........................................................................................................................2**

2.1 Краткорочне мјере..................................................................................................................................3

2.2 Дугорочне мјере.......................................................................................................4

**3.План прихода и расхода......................................................................................................................4**

3.1 Опис ставки планираних прихода и расхода...............................................................................................................................6

3.2 Структура пословних прихода по радним и организационим јединицама........................................................................................................................7

**4.Закључак.................................................................................................................8**

**1. УВОДНЕ НАПОМЕНЕ**

Ј.У. Бања „Дворови“ у Дворовима је од марта 1994. године уписом у Судски регистар код Основног Суда у Бијељини по Рјешењу бр: Р:1-157/94 основана као Јавна Установа.

Током 2015. године извршено је усклађивање дјелатности у Судском регистру са важећим законским прописима те тренутно послујемо са:

* Матичним бројем 1235966
* Шифром дјелатности 5510- Хотели и остали смјештај ,а 2017. године уписана и дјелатност 8622-специјалистичка медицинска пракса.
* ЈИБ 4400367410003
* ПИБ 400367410003

Управа Ј.У. Бање ,,Дворови,, Дворови, након почетних помака у пословању током 2018. године покушат ће кроз програмске активности, провођењем краткорочних и дугорочних мјера, водећи рачуна о томе да се првенствено кроз подизање квалитета наших услуга, те прилагођавање тржишним условима пословања постигне знатно бољи пословни резултат.

Програм рада за 2019. годину представља програмску реализацију-остваривање регистроване дјелатности Ј.У. Бање ,,Дворови,, Дворови у једногодишњем периоду уз ангажовање свих материјално-техничких и кадровских капацитета са којима Установа располаже.

**2.ПРОГРАМ РАДА**

Сумирајући резултате рада, ранијих година, може се рећи да је пословне 2018. године дошло до значајних помака у пословању, првенствено кроз покретање почетних инвестиционих активности, те свеукупна стабилизација стања која се огледа кроз рационализацију и штедњу на свим нивоима, те редовно измирење свих доспјелих обавеза.

Уз адекватну помоћ оснивача током 2019. године очекујемо завршетак затвореног терапеутског базена и модернизацију смјештајних капацитета што би свакако требало да допринесе повећању искориштености смјештајних капацитета, те доведе до повећања цијена, а све до постизања бољих пословних резултата.

На прагу нове пословне године, која треба да интезивира започете инвестиционе активности, те у сваком погледу настави и побољша позитивне помаке у пословању неопходно је реално предвидјети програм рада. Поред краткорочних мјера програмом рада за 2019. дефинисати и дугорочне мјере и започети активности на реализацији истих.

**2.1. КРАТКОРОЧНЕ МЈЕРЕ**

Краткорочне мјере предвиђене програмом рада првенствено су донесене у циљу даљег унапређења пословања у свим сегментима и проводиће се кроз:

* Промјена облика организовања у Акционарско друштво, што би био најповољнији својински облик у којем би Бања „Дворови“ остварила најпотпунији развојни резултат. То је својински облик у којем су многе Бање доживјеле свој пуни економски процват и чијом би афирмацијом елиминисали огроман несразмјер који влада између толиког природног, материјалног и људског потенцијала и остварених тако скромних резултата.
* Наставак штедње на свим нивоима пословања
* Мобилисање свих унутрашњих резерви у самој Установи
* Проглашење технолошким вишком одређеног броја радника којима су новом систематизацијом укинута радна мјеста, или је смањен број извршилаца на истим,
* Ангажовање стално запослених радника и на пословима који им не стоје у тренутном опису радног мјеста, а с друге стране одговарају њиховој стручној спреми и образовању,
* Повећање радне дисциплине у свим областима дјеловања,
* Значајнијем ангажовању како на ширем, тако и на локалном тржишту у циљу боље продаје свих наших услуга,
* Активнији рад на склапању уговора са привредним друштвима на подручју Града Бијељина, Дистрикта Брчко као и на ширем подручју регије и цијеле Р.С..
* Већа сарадња са Административном службом Града Бијељина по свим питањима значајним за рад Установе,
* Постизање позитивног финансијског резултата у билансу за 2019. год. као предуслов за ново дугорочно кредитно задужење са намјеном реализације комплектног Пројекта санације и реконструкције објеката Ј.У. Бање ,,Дворови,, урађеног од стране Дирекције за изградњу и развој Града Бијељина,
* Поновно покретање инцијативе за поврат дијела имовине коју је некад користила ова Установа у сврхе продаје исте са намјеном за инвестиционо улагање или евентуално измирење одложених пореских обавеза.

Овдје спадају и друге непобројане, а дјелотворне мјере које ће довести до даљег побољшања стања у Установи.

**2.2. ДУГОРОЧНЕ МЈЕРЕ**

Дугорочне мјере за развој Установе се прије свега односе на:

1. Значајно проширење земљишног комплекса на потезу између пута „Марковача“ и „ОКЕ“ и изградња истог, а на основу већ усвојеног пројектног задатка који је урадила Дирекција за изградњу и развој Града Бијељине.
2. Израда одређеног броја инвестиционих пројеката у 2019 години без којих је немогуће аплицирати за било каква донаторска средства, као што су:

* Пројекти за етапни завршетак тзв.друге фазе хотела „Свети Стефан“, чиме би се дефинисали износи потребних средстава за евентуално аплицирање код пословних банака и потенцијалних улагача,
* Израда квалитетних пројеката о оправданости улагања у геотермалне воде са циљем обезбеђена средства од Европске банке за обнову и развој, као и неповратна средства разних фондова који се баве проблемом животне средине и одрживог развоја.

1. **ПЛАН ПРИХОДА И РАСХОДА У 2019. ГОДИНИ**

Саставни дио програма рада свакако је и и финансијски план за пословну 2019. годину, пошто је неопходно „опстати и остати“ на тржишту до реализације дугорочних развојних програма и планова.

План прихода и расхода за 2019. годину, урађен је на основу праћења резултата рада запослених као и на основу података о укупним приходима и расходима Установе у претходној години.

План прихода обухвата планиране приходе по основу услова и начина стицања истих у претходним годинама.

Структура планираних прихода је стандардна, прилагођена дјелатности и могућностима.

Укупни расходи планирани за 2019.годину су резултат кретања истих у претходној години и они се у основи и структури понављају, а није планирано значајније повећање нити проширење истих.

Планирани расходи, односно трошкови пословања су приказани као издаци неопходни за остваривање планираних прихода. Установа рашчлањава трошкове, по врстама односно методу укупних трошкова. Метод је условљен дјелатношћу Установе.

Структура планираних прихода и расхода за 2019. годину, а који с пореде са остварењем у 2018. години, приказано је у наредном табеларном прегледу.

**Табела прихода и расхода**

**за 2019. годину**

|  |  |  |  |  |  |  |
| --- | --- | --- | --- | --- | --- | --- |
| Р.бр. | Назив | План за | Остварено  2018 | План за 2019 | Индекс | |
| 2018 | 4/3 | 5/4 |
| 1. | 2. | 3. | 4. | 5. | 6. | 7. |
| **---** | **Приходи ред. дј.** | **1.335.923** | **1.133.289** | **1.400.000** | **84,83** | **123,53** |
| 1. | Прих.од продаје услуга | 993.000 | 871.211 | 1.034.000 | 87,73 | 118,68 |
| 2. | Прих.од продаје робе | 115.000 | 106.762 | 138.000 | 92,84 | 129,26 |
| 3. | Прих.од актив. учинака | 2.000 | 50 | ----- | 2,50 | --- |
| 4. | Остали посл. приходи | 225.923 | 155.266 | 228.000 | 68,73 | 133,96 |
| **---** | **Остали приходи** | **50.000** | **77.349** | **5.000** | **154,70** | **6,46** |
| **---** | **Финансијки приходи** | **-----** | **25** | **----** | **---** | **---** |
|  | Укупни приходи | 1.385.923 | 1.210.663 | 1.405.000 | 87,35 | 116,05 |
| **---** | **Пословни расходи** | **1.219.000** | **1.160.783** | **1.310.000** | **95,22** | **112,85** |
| 1. | Наб. вриј. прод.робе | 70.000 | 50.125 | 65.000 | 71,61 | 129,67 |
| 2. | Трошкови материјала | 190.000 | 142.002 | 170.000 | 74,74 | 119,72 |
| 3. | Трошкови зар. и накн. | 680.000 | 649.228 | 750.000 | 95,47 | 115,52 |
| 4. | Трошкови пр. услуга | 90.000 | 102.637 | 100.000 | 114,04 | 97,43 |
| 5. | Тр. амортизације | 145.000 | 138.822 | 145.000 | 95,74 | 104,45 |
| 6. | Нематеријални трош. | 28.000 | 38.024 | 40.000 | 135,80 | 105,20 |
| 7. | Трошкови пореза и д. | 36.000 | 39.945 | 40.000 | 110,96 | 100,14 |
| **---** | **Остали расходи** | **24.000** | **24.984** | **20.000** | **104,10** | **80,05** |
| **---** | **Финансијски расх.** | **96.000** | **38.109** | **60.000** | **39,70** | **157,44** |
| **---** | **Расх.по.осн.испр.гр.** | **25.000** | **3.191** | **5.000** | **12,76** | **156,69** |
|  | Укупни расходи | 1.364.000 | 1.227.067 | 1.395.000 | 89,96 | 113,68 |
| **---** | **Бруто губитак** | **-----** | **16.404** | **-----** | **----** | **----** |
| **---** | **Бруто добитак** | **1.923** | **--------** | **10.000** | **----** | **-----** |
| **---** | **Добитак дир. у капит.** | **36.000** | **36.952** | **37.000** | **102,64** | **----** |
| **---** | **Нето губитак** | **-----** | **-------** | **-----** | **----** | **----** |
| **---** | **Нето добитак** | **37.923** | **20.548** | **47.000** | **54,18** | **228,73** |

**3.1. Опис ставки планираних прихода и расхода**

Планирани приходи за 2019. годину номинално износе 1.405.000 КМ што је цца- 16%. више у односу на 2018. годину.

Планирано повећање прихода од 16%, са тренутном материјалном и кадровском опремљеношћу представља горњу реалну могућност, уз обавезну максималну рационализацију свих трошкова могло би се евентуално доћи до позитивног финансијског резултата од 47.000 КМ.

Планирани расходи за 2019. годину номинално износе 1.395.000 КМ, што је за цца-13,68% индекс поена више него у 2018. години.

У структури пословних расхода највеће повећање планирано је код трошкова бруто зарада запослених ставка под редним бројем 3. пословних расхода и то за цца-15,52%, пошто цијена рада није мијењана од: јула 2010 године, а и просјечна нето плата у Установи за 2018. годину од:586,38 KM је испод сваког минимума.

За набавну вриједност продате робе предвиђено је повећање од цца-29,67%, и то сразмјерно учешћу набавне вриједности продате робе у приходима од продаје и њиховом повећању.

Повећање износа трошкова материјала, од цца – 19,72 % је планирано у складу са повећањем прихода од продаје услуга, а како у структури БОД имамо и исхрану пацијената повећање истих изискује и веће количине и износе набавке намирница

за пансионске оброке.

С циљем смањења даљег раста трошкова производних услуга предвиђено је њихово смањење од симболичних 2,57%.

Трошкови амортизације су планирани уз увећање од: цца-4,45% због очекивања да се у последњем кварталу активирају планиране инвестиционе активности.

План је да се нематеријални трошкови ( трошкови осигурања, репрезентације, осталих услуга ) повећају за цца – 5,20%.

План је да трошкови пореза остану на прошлогодишњем нивоу.

Финансијски расходи по плану треба да буду већи за цца-57,44%, из разлога што ће биланси бити терећени мјесечним задужењима за камате по дугорочном кредиту чија је уплата кренула у четвртом кварталу 2018. године.

Разлика између планираних прихода и планираних расхода представља планирану бруто добит, која је за 2019. годину планирана у износу од: 10.000 КМ уз увећање за добитак директно у капиталу од:37.000КМ планирана нето добит за 2019. годину износила би 47.000 КМ.

**3.2 Структура пословних прихода по радним и**

**организационим јединицама**

**Табела прихода по радним и организационим јединицама**

|  |  |  |  |  |  |  |
| --- | --- | --- | --- | --- | --- | --- |
| Р.бр. | ОПИС | План за 2018 | Остварено  2018 | План за 2019 | Инд.  4/3 | Инд.  5/4 |
| 1. | 2. | 3. | 4. | 5. | 6. | 7. |
| **1.** | **Приход од медицин. услуга** | **600.000** | **592.790** | **700.000** | **98,80** | **118,08** |
| **2.** | **Приход од базена** | **420.000** | **344.013** | **440.000** | **81,90** | **127,90** |
|  | -Продаја улазница | 240.000 | 205.894 | 270.000 | 85,79 | 131,13 |
|  | -Продаја пића и хране | 130.000 | 100.195 | 130.000 | 77,07 | 129,75 |
|  | -остали приходи | 50.000 | 37.924 | 40.000 | 75,85 | 105,47 |
| **3.** | **Приход рест. “Свети Стефан“** | **64.000** | **51.675** | **58.000** | **80,74** | **112,24** |
|  | -Продаја пића | 10.000 | 6.192 | 8.000 | 61,92 | 129,20 |
|  | -Продаја хране | 40.000 | 35.994 | 38.000 | 89,98 | 105,57 |
|  | -Изнајмљивање сале | 14.000 | 9.489 | 12.000 | 67,78 | 126,46 |
| **4.** | **Приход ресторана „Извор“** | **6.923** | **6.923** | **11.000** | **100,00** | **158,89** |
|  | -Продаја пића | ---- | ----- | ------ | ---- | ---- |
|  | -Продаја хране | ----- | ----- | ------- | ---- | ---- |
|  | -Закуп | 6.923 | 6.923 | 11.000 | 100,00 | 158,89 |
| **5.** | **Приход комерц. спавање** | **40.000** | **18.520** | **26.000** | **46,30** | **140,39** |
| **6.** | **Приход од ост.закупа** | **5.000** | **5.333** | **5.000** | **106,66** | **93,75** |
| **7.** | **Прих од дон. и рефундација** | **------** | **14.035** | **10.000** | **----** | **71,25** |
| **8.** | **Приход из буџета Града** | **200.000** | **100.000** | **150.000** | **50,00** | **150,00** |
|  | **ПОСЛОВНИ ПРИХОДИ** | **1.335.923** | **1.133.289** | **1.400.000** | 84,83 | 123,53 |
| **9.** | **Остали приходи** | **50.000** | **77.349** | **5.000** | **154,69** | **6,46** |
| **10.** | **Финансијски приходи** | **-----** | **25** | **------** | **-----** | **-----** |
|  | **УКУПНИ ПРИХОДИ** | **1.385.923** | **1.210.663** | **1.405.000** | **87,35** | **116,05** |

Посматрано по ставкама планирано повећање прихода од медицинских услуга од цц-а 18,08 % реално је очекивати, пошто је већ извјесно да Уговор са Фондом Здравственог осигурања Р.С. за стационарну рехабилитацију износи 280.000КМ и то је прво повећање након 2012. године од када је износ уговорених средстава са ФЗО РС износио 200.000 КМ, а очекивати је да и Уговор са Министрством рада и борачко – инвалидске заштите Р.С. буде на износ од прошлогодишњих 100.000 КМ. Преосталих 320.000 КМ планираних прихода требало би остварити пружењем услуга рехабилитације физичким лицима као и по Уговорима са другим корисницима ( Фонд Здравственог Осигурања Брчко Дистрикта, Фонд ПиО Р.С. Синдикалне организације Привредних друштава из окружења)

Планирано повећање прихода од базена за цца – 31,13% засновано је на претпоставци продаје:

38.000 улазница за одрасле Х 5км = 190.000 КМ

20.000 улазница за дјецу Х 3км = 60.000 КМ

5.000 улазница после 15х Х 4км = 20.000 КМ

а то се сигурно може постићи смањењем броја бесплатних сезонских пропусница, наплатом кориштења базена клубовима, удружењима и слично, те бољом контролом самог уласка у комплекс базена.

Поучени искуством из ранијих година, када се испоставило да је крајње нерентабилно издавање у закуп објеката на базену , рад у истим организујемо сами и по том основу очекујемо повећање прихода од цца-29,75% у односу остварење у претходној години.

Ресторан у склопу хотела „Свети Стефан“ поред тога што пружа услуге исхране пацијената који се налазе на болесничком лијечењу остварује приход продајом хране и пића гостима хотела, као и при организацији разних прослава. Ресторан је остваривао значајан приход и од изнајмљивања сале за свадбе, пунољетства и слично, међутим последњих пар година имамо пад прихода по том основу.

Ресторан „Извор“ одлуком Управног Одбора издат у закуп, а план је да тако буде и у 2019. години те је планирани приход исказан у износу потенцијалне закупнине.

Планом задати циљ туристичком сектору је остварење прихода од такозваног комерцијалног спавања на 26.000 КМ или 40,39 % више у односу на претходну годину и представља неминовност у датом тренутку, наметнуту ограниченим средствима од Ф.З.О. и других корисника медицинских услуга, у покушају попуне капацитета организовањем разних семинара, сусрета и слично, уз претпоставку завршетка затвореног базена у последњем кварталу очекивати је да је то реално.

1. **ЗАКЉУЧАК**

Уколико се значајнијим наступом како на локалном, тако и на ширем тржишту успију обезбједити планирани Уговорени послови, те уколико временске прилике у току љетне туристичке сезоне буду повољније од прошлогодишњих, те се остваре планирани приходи од базена Установа би дефинитивно могла да стабилизује текуће пословање, а видан напредак могуће је очекивати завршетком започетих инвестиционих активности, те наставком улагања.

Директор:

Милорад Зекић