**РЕПУБЛИКА СРПСКА**

**ГРАД БИЈЕЉИНА**

**ГРАДОНАЧЕЛНИК**

**Број: 02-014-1-1895/19**

**Датум: 15.4.2019. године**

**ИЗВЈЕШТАЈ О ОСТВАРЕЊУ ПЛАНА КАПИТАЛНИХ ИНВЕСТИЦИЈА ГРАДА БИЈЕЉИНА (2018-2020.) ЗА 2018. ГОДИНУ**

# Сажетак

Јединице локалне самоуправе улажу у комуналну инфраструктуру како би могле пружати услуге својим грађанима, задржале и привукле домаће и стране инвеститоре. Једно од најважнијих питања за локалне самоуправе је како планирати и финансирати изградњу нове инфраструктуре. Буџетска средства су мала и често недовољна за системско финансирање капиталних инвестиција. Системски приступ планирању капиталних инвестиција ће омогућити локланим самоуправама боље искоришћавање капацитета локалног буџета и омогућити бољи приступ садашњим изворима финансирања (ЕУ – предприступним фондовима, средствима из домаћих извора финансирања и другим донаторским средствима).

План капиталних инвестиција (ПКИ) је план који покрива капиталне пројекте за период од три године. Планом су обухваћени пројекти од општег значаја. Прва година реализације и финансирања програма капиталних инвестиција сматра се годишњим капиталним буџетом. Годишњи капитални буџет се сваке године одређује као исјечак из вишегодишњег капиталног програма који се односи на конкретну годину.

Градска управа Града Бијељина је приступила изради Плана капиталних инвестиција Одлуком о приступању изради Плана капиталних инвестиција 13. новембра 2014. године. План капиталних инвестиција за период 2018–2020. година Града Бијељина је усвојен на Скупштини Града Бијељина 24. маја 2018. године.

Укупан број прихваћених пројеката за План капиталних инвестиција Града Бијељина за период 2018-2020. износи 64**.**

Укупна вриједност пројеката (2018-2020. година) износи **74.296.996,79 КМ,** од тога:

* + Средства Буџета Града Бијељина: **13.184.093,80 КМ**
  + Екстерна средства: **61.112.902,99 КМ.**

Према ПКИ 2018–2020. у 2018. години планирана је **реализација или почетак реализације** укупно 45 пројеката, укупне вриједности **46.811.128,55 КМ**, од тога:

* Средства буџета Града Бијељина: **7.647.089,82 КМ**,
* Екстерна средства: **39.164.038,73 КМ**.

# Преглед имплементације

На основу Плана капиталних инвестиција 2018-2020. година, у наставку је дат преглед имплементације планираних пројеката за 2018. годину по секторима.

## САОБРАЋАЈНА ИНФРАСТРУКТУРА

У оквиру подсектора САОБРАЋАЈНА ИНФРАСТРУКТУРА у 2018. години планирана је реализација или почетак реализације укупно 7 пројекта:

1. *Наставак изградње саобраћајнице у оквиру Пословне зоне 2*

- Укупна вриједност планираног пројекта према ПКИ (2016–2018.) за 2018. годину износи 650.000,00 КМ. Предметни пројекат је у току реализације, испостављене су три привремене ситуације у укупном износу од **517.372,64 КМ**. За реализацију пројекта обезбијеђена су средства у износу од 300.000,00 КМ из буџета Града Бијељина док су преостала средства планирана из донације Америчке агенције за међународни развој „USAID“. У 2018. години Америчкa агенцијa за међународни развој „USAID“ за наведени пројекат Граду Бијељина је дозначила средства у износу од 100.000,00 КМ, док се у наредном периоду очекује да Америчке агенције за међународни развој „USAID“ Граду Бијељина дозначи преостала средства за наведени пројекат.

1. *Асфалтирање стаза и унутрашњих саобраћајница*

- Укупна вриједност планираног пројекта према ПКИ (2018–2020.) за 2018. годину износи 60.000,00 КМ. Планом капиталних инвестиција за (2018-2020.) средства за наведни пројекат су планирана из „осталих извора финанисрања“. Пројекат није реализован из разлога што ЈКП "Градско гробље" д.о.о. Бијељина није могло обезбиједити средства за реализацију пројекта.

1. *Асфалтирање путева, улица и пјешачко-бициклистичких стаза на подручју Града Бијељина*

- Укупна вриједност планираног пројекта према ПКИ (2018–2020.) износи 2.470.000,00 КМ, док је за 2018. годину планирано издвојити 870.000,00 KM. Током 2018. године на подручју Града Бијељина извршена је изградња и асфалтирање локалних, некатегорисаних путева и градских улица у дужини од 10.019 метара. Укупна вриједност изведених радова износи **1.040.330,67 КМ**, од чега је из буџета Града издвојено 654.396,50 КМ док је из екстерних извора обезбијеђено 385.934,17 КМ (Грађани, Министарство за људска права и избјеглице БиХ, Федерално министарство за расељене особе и избјеглице). Приликом реализације пројекта изграђено је 1.264 м1 локалних путева, 5.099 м1 некатегорисаних путева и 3.656 м1 улица.

1. *Изградња кружне раскрснице на укрштању улица Милоша Обилића, Сремска, Раје Бањичића и Живојина Мишића (кружна раскрсница „Жељезничка станица“)*

- Укупна вриједност планираног пројекта према ПКИ (2018–2020.) за 2018. годину износи 170.000,00 КМ. Након спроведеног поступка јавне набавке СКП-43/18 са најповољнијим понуђачем радова ДОО „Бук промет“ Бијељина закључен је уговор о извођењу предметних радова број: 02-404-110/18 од 23.07.2018. године. Предметни пројекат је у потпуности реализован у 2018. години у износу **229.036,31 КМ**. Средства за реализацију овог пројекта су обезбијеђена из буџета Града Бијељина.

1. *Наставак изградње пјешачко-бициклистичке стазе у насељу Пет језера*

- Укупна вриједност планираног пројекта према ПКИ (2018–2020.) за 2018. годину износи 25.000,00 КМ. Након спроведеног поступка јавне набавке СКП-45/18 са најповољнијим понуђачем радова ДОО „Бијељина пут“ Бијељина закључен је уговор о извођењу предметних радова број: 02-404-109/18 од 06.08.2018. године. Предметни пројекат је у потпуности реализован у 2018. години у износу **24.407,66 КМ**.Средства за реализацију овог пројекта су обезбијеђена из буџета Града Бијељина. Приликом реализације пројекта изграђено је 250м1 пјешачко бициклистичке стазе.

1. *Реконструкција тротоара у улици Вука Караџића*

- Укупна вриједност планираног пројекта према ПКИ (2018–2020.) за 2018. годину износи 30.000,00 КМ. Након спроведеног поступка јавне набавке СКП-48/18 са најповољнијим понуђачем радова ДОО „Радиша“ Бијељина закључен је уговор о извођењу предметних радова број: 02-404-146/18 од 25.07.2018. године. Предметни пројекат је реализован у 2018. години у износу **29.874,78 КМ.** Средства за реализацију овог пројекта су обезбијеђена из буџета Града Бијељина. Приликом реализације пројекта реконструисано је 3.950м2 тротоара ул. Вука Караџића.

1. *Изградња и реконструкција путне инфраструктуре*

- Укупна вриједност планираног пројекта према ПКИ (2018–2020.) за 2018. годину износи 195.000,00 КМ. Предметни пројекат је у 2018. години реализован у износу од **223.836,21 КМ**, кроз сљедеће уговоре:

*Лот 1 Реконструкција улице Димитрија Туцовића*

Након спроведеног поступка јавне набавке СКП-44(2 Лота)/18 са најповољнијим понуђачем радова ДОО „Бук промет“ Бијељина закључен је уговор о извођењу предметних радова број: 02-404-114/18 Лот 1 од 27.07.2018. године. Предметни пројекат је реализован. Вриједност изведених радова износи **76.106,16 КМ.** Средства за реализацију овог пројекта су планирана из буџета Града. Приликом реализације пројекта извршена је реконструкција предметне улице у дужини од 360м1.

*Лот 2 Реконструкција улице Раје Баничића*

Након спроведеног поступка јавне набавке СКП-44(2 Лота)/18 са најповољнијим понуђачем радова ДОО „Бук промет“ Бијељина закључен је уговор о извођењу предметних радова број: 02-404-114/18 Лот 2 од 27.07.2018. године. Предметни пројекат је реализован. Вриједност изведених радова износи **147.730,05 КМ.** Средства за реализацију овог пројекта су планирана из буџета Града. Приликом реализације пројекта извршена је реконструкција предметне улице у дужини од 400м1.

*Табеларни преглед утрошка средстава у подсектору САОБРАЋАЈНА ИНФРАСТРУКТУРА*

|  |  |  |  |
| --- | --- | --- | --- |
| **Р.Б.** | **Назив пројекта** | **Планирана средства у 2018. години (КМ)** | **Остварено у 2018. години (КМ)** |
| **1.** | Наставак изградње саобраћајнице у оквиру Пословне зоне 2 | 650.000,00 | 517.372,64 |
| **2.** | Асфалтирање стаза и унутрашњих саобраћајница | 60.000,00 | 0,00 |
| **3.** | Асфалтирање путева, улица и пјешачко-бициклистичких стаза на подручју Града Бијељина | 870.000,00 | 1.040.330,67 |
| **4.** | Изградња кружне раскрснице на укрштању улица Милоша Обилића, Сремска, Раје Бањичића и Живојина Мишића (кружна раскрсница „Жељезничка станица“) | 170.000,00 | 229.036,31 |
| **5.** | Наставак изградње пјешачко-бициклистичке стазе у насељу Пет језера | 25.000,00 | 24.407,66 |
| **6.** | Реконструкција тротоара у улици Вука Караџића | 30.000,00 | 29.874,78 |
| **7.** | Изградња и реконструкција путне инфраструктуре | 195.000,00 | 223.836,21 |
| **Укупно** | | **2.000.000,00** | **2.064.858,27** |

|  |  |  |
| --- | --- | --- |
| **Извор средстава** | **Планирана средства у 2018. години (КМ)** | **Остварено у 2018. години (КМ)** |
| Буџет Града Бијељина | 1.330.525,00 | 1.461.551,46 |
| Екстерни извори | 669.475,00 | 603.306,81 |
| **Укупно:** | **2.000.000,00** | **2.064.858,27** |

## ЗАШТИТА ЖИВОТНЕ СРЕДИНЕ

У оквиру подсектора ЗАШТИТА ЖИВОТНЕ СРЕДИНЕ у 2018. години планирана је реализација или почетак реализације укупно једног пројекта, с тим што je дијелом реализован и пројекат *„Набавка специјалних возила (ВОМЕ и цистерне за отпадну воду)“* са чијом имплементацијом је требало да се крене у 2019. години.

*1. Повезивање зелене матрице града садњом дрвореда уз саобраћајнице и обнова дрвореда у градском парку*

- Укупна вриједност планираног пројекта према ПКИ (2018–2020.) за 2018. годину износи 20.000,00 КМ. Пројекат је реализован кроз два уговора и то уговор број: 02-404-191/2017 Лот 2 од 17.01.2018. године, који се односи на Одржавање јавних зелених површина и уговор број: 02-404-174/2018 од 26.09.2018. године, који се односи на Садњу дрворедних садница. Приликом реализације уговора засађено је око 105 дрвенастих лишћарских садница на подручју Града Бијељина. Средства за реализацију пројекта обезбијеђена су из буџета Града Бијељина. Пројекат је реализован у износу од **21.808,20 КМ.**

*2. Набавка специјалних возила (ВОМЕ и цистерне за отпадну воду)*

- Укупна вриједност планираног пројекта према ПКИ (2018 – 2020) износи 800.000,00 KM. Према Плану капиталних инвестиција за период 2018-2020. почетак реализације је планиран у 2019. години. Међутим, реализација пројекта је почела још у 2018. години захваљујући средствима АД "Водовод и канализација" Бијељина у износу од **303.000,00 КМ**.

*Табеларни преглед утрошка средстава у подсектору ЗАШТИТА ЖИВОТНЕ СРЕДИНЕ*

|  |  |  |  |
| --- | --- | --- | --- |
| **Р.Б.** | **Назив пројекта** | **Планирана средства у 2018. години (КМ)** | **Остварено у 2018. години (КМ)** |
| **1.** | Повезивање зелене матрице града садњом дрвореда уз саобраћајнице и обнова дрвореда у градском парку | 20.000,00 | 21.808,20 |
| **2.** | Набавка специјалних возила (ВОМЕ и цистерне за отпадну воду) | 0,00 | 303.000,00 |
| **Укупно** | | **20.000,00** | **324.808,20** |

## СОЦИЈАЛНА ЗАШТИТА

У оквиру подсектора СОЦИЈАЛНА ЗАШТИТА у 2018. години планирана је реализација једног пројекта.

1. *Изградња објекта Центра за социјални рад Бијељина, са Дневним центром за дјецу са сметњама у психичком и физичком развоју (вањско уређење)*

- Почетак реализације пројекта био је у октобру 2015. године. До краја 2016. године реализовани су радови у вриједности од 1.549.777,22 КМ, од тога Јапанска амбасада/ИОМ 210.000,00 $ (долара), односно 367.500,00 КМ (груби радови, Дневни центар за дјецу ометену у развоју) – реализовано у 2015. години, Свјетска банка 257.749,97 КМ (систем гријања и хлађења), Град Бијељина 854.527,25 КМ (груби радови, пројектна документација, потребне сагласности, надзор) и Центар за социјални рад 70.000,00 КМ (радови). У 2017. години средства планирана за наставак изградње Центра за социјални рад са Дневним центром за дјецу са посебним потребама умањена су на износ од 39.050,26 КМ. Ова средства су утрошена за израду допуне Главног пројекта, као и комуналне сагласности и прикључке (Водовод и канализација, Електро Бијељина...). Завршетак изградње објекта планиран је за 2018. годину, а средства у износу од 100.000,00 КМ обезбијеђена су из кредитних средстава, као и 50.000,00 КМ из буџета Града Бијељина планираних за вањско уређење. Међутим, кредитна средства у износу од 100.000,00 КМ усмјерена су на завршетак изградње петоразредне подручне школе са вртићем у насељу Лединци, док ће предвиђена средства из градског буџета у износу од 50.000,00 КМ бити уложена у 2019. години.

*Табеларни преглед утрошка средстава у подсектору СОЦИЈАЛНА ЗАШТИТА*

|  |  |  |  |
| --- | --- | --- | --- |
| **Р.Б.** | **Назив пројекта** | **Планирана средства у 2018. години (КМ)** | **Остварено у 2018. години (КМ)** |
| **1.** | Изградња објекта Центра за социјални рад Бијељина, са дневним центром за дјецу са сметњама у психичком и физичком развоју (вањско уређење) | 150.000,00 | 0,00 |
| **Укупно** | | **150.000,00** | 0,00 |

## КОМУНАЛНА ИНФРАСТРУКТУРА

У оквиру подсектора КОМУНАЛНА ИНФРАСТРУКТУРА планиран је највећи број пројеката. У 2018. години планирана је реализација или почетак реализације 25 пројеката, с тим што је реализован и пројекат *„Насипање, равнање и планирање терена и изградња хидродренажних канала“* чија реализација је планирана у 2019. години.

1. *Изградња јавне расвјете на подручју градских и сеоских мјесних заједница Града Бијељина*

- Укупна вриједност планираног пројекта према ПКИ (2018–2020.) за 2018. годину износи 60.000,00 KM. За послове на изградњи јавне расвјете на подручју градских и сеоских мјесних заједница у 2018. години утрошено је **55.286,94 KM,** гдје је Град Бијељина учествовао у суфинансирању у износу од27.643,47 KM**,** док су средства у износу од27.643,47 KM обезбијеђена из средстава мјесних заједница, односно екстерних извора финанисрања. Кроз реализацију предметног пројекта јавна расвјета је изграђена у МЗ „Велино Село“, МЗ "Доњи Магнојевић", МЗ "Средњи Магнојевић" и МЗ "Горња Чађавица".

1. *Изградња јавне расвјете на подручју ужег центра Града Бијељинa и НН мреже*

- Укупна вриједност планираног пројекта према ПКИ (2018–2020.) за 2018. годину износи 30.000,00 KM. У 2018. години реализован је пројекат изградње јавне расвјете на подручју ужег центра града, који је у потпуности финансиран из буџета Града Бијељина. Вриједност изведених радова износи **29.827,40 КМ**. Кроз реализацију предметног пројекта јавна расвјета је изграђена у ул. Иве Андрића и НН мрежа – привремени прикључак за ЕКО камп на Павловића путу.

1. *Изградња водоводних мрежа у мјесним заједницама*

- Укупна вриједност планираног пројекта према ПКИ (2018–2020.) за 2018. годину износи 180.000,00 KM. У складу са Одлуком о поступку и критеријумима за суфинансирање пројеката мјесних заједница на подручју Града Бијељина ("Службени гласник општине Бијељина", број: 29/06, 16/08, 29/08, 24/11 и 21/12), Град учествује у суфинансирању изградње-проширења водоводних мрежа у износу од 80% а грађани 20%. У склопу реализације наведеног пројекта потписано је укупно 17 уговора у вриједности од **141.154,72 КМ**, од чега су 112.923,78 KM средства из буџета Града Бијељина и 28.230,94 KM средства мјесних заједница. Предметни уговори су реализовани, а укупна дужина новоизграђене водоводне мреже износи 3.500м1.

У 2018. години реализован је и пројекат у Сарадњи са Министарством за људска права и избјеглице БиХ који се односи на проширење водоводне мреже у МЗ „Чардачине“. Вриједност изведених радова износи **22.515,71** КМ од чега је 12.000,00КМ обезбиједило Министарство за људска права и избјеглице БиХ, а 10.515,71 КМ су средства обезбијеђена из буџета Града Бијељина.

1. *Изградња фекалне канализације и водоводне мреже у оквиру Пословне зоне II*

- Укупна вриједност планираног пројекта према ПКИ (2018–2020.) за 2018. годину износи 500.000,00 KM. Предметни пројекат је у току реализације. У току 2018. године на изградњу фекалне канализације и водоводне мреже у оквиру Пословне зоне II утрошена су средства у износу од **571.065,72 КМ**. Средства за реализацију пројекта обезбијеђена су из буџета Града.

*5.* *Изградња фекалне и кишне канализације – реконструкција водоводне мреже, реконструкција саобраћајница и јавне расвјете – Пројекат „ОРИО“*

- Укупна вриједност планираног пројекта према ПКИ (2018–2020.) за 2018. годину износи 7.280.969,92,00 KM. У току 2018. године за реализацију наведеног пројекта утрошена су средства у укупном износу од **8.478.208,05 КМ**, од чега је 3.779.748,94 КМ издвојено из буџета Града, док износ од 4.698.459,11 КМ представља екстерне донације.

*6. Експропријација земљишта у сврху уређења тока ријеке Дрине, 2 дионица (4 етапа у пројекту спрјечавања поплава од ријеке Дрине на подручју Семберије, дужина 2,8 км)*

- Укупна вриједност планираног пројекта према ПКИ (2018–2020.) за 2018. годину износи 250.000,00 KM, али предметни пројекат није реализован у датој години.

*7. Експропријација земљишта у склопу пројекта уређења доњег тока ријеке Јање од ушћа у ријеку Дрину па узводно на дужини од око 8 км, укључујући и заштиту од брдских и унутрашњих вода Новог насеља Јања и експропријација земљишта у сврху изградње сервисних саобраћајница са обје стране ријеке Јање у 4 фазе*

- Укупна вриједност планираног пројекта према ПКИ (2018–2020.) за 2018. годину износи 250.000,00 KM. Средства за реализацију овог пројекта планирана су из буџета Града Бијељина. Предметни пројекат је већим дијелом реализован у току 2018. године и за његову реализацију су утрошена средства у износу од **157.213,00 КМ**.

*8. Експропријација земљишта у сврху реконструкције и модернизације регионалног пута Р-459а, дионица Вршани-Рача*

- Укупна вриједност планираног пројекта према ПКИ (2018–2020.) за 2018. годину износи 40.000,00 KM. Средства за реализацију овог пројекта су планирана из буџета Града Бијељина. Предметни пројекат је дјелимично реализован и у току 2018. године за његову реализацију утрошена су средства у износу од **26.725,00 КМ**.

*9. Реконструкција дијела водоводне мреже у улици Војводе Петра Бојовића и у улици Ђуре Даничића*

- Укупна вриједност планираног пројекта према ПКИ (2018–2020.) за 2018. годину износи 130.000,00 KM. Предметни пројекат реализован је у износу од **129.993,63 КМ**. Средства за реализацију овог пројекта планирана су из буџета Града Бијељина. Приликом реализације пројекта извршена је реконструкција водоводне мреже у улицама Војводе Петра Бојовића и Ђуре Даничића укупне дужине 555 м1.

*10. Изградња, асфалтирање и реконструкција улица, путева и стаза на подручју Града Бијељина*

- Укупна вриједност планираног пројекта према ПКИ (2018–2020.) за 2018. годину износи 154.000,00 KM. Предметни пројекат реализован је у износу од **254.000,57 КМ**. Средства за реализацију овог пројекта планирана су из буџета Града. Приликом реализације пројекта извршена је реконструкција локалног пута Л-5 (Бијељина – В. Обарска – Г. Црњелово – Суботиште) укупне дужине 1.000 м1.

*11. Поплочање дијела Трга Краља Патра I Карађорђевића*

- Укупна вриједност планираног пројекта према ПКИ (2018–2020.) за 2018. годину износи 65.000,00 KM. Предметни пројекат је реализован у износу од **64.913,94 КМ.** Средства за реализацију овог пројекта су планирана из буџета Града. Приликом реализације пројекта извршено је 1.510м2 реконструкције и поплочања Трга Краља Петра I Карађорђевића.

*12. Изградња главног секундарног транспортног гасовода Бијељина-Шепак*

- Укупна вриједност планираног пројекта према ПКИ (2018–2020.) за 2018. годину износи 5.680.000,00 KM. , од чега је планирано да Града Бијељина учествује са 200.000,00 КМ, а ДОО „Бијељина гас“ са 5.480.000,00 КМ. У склопу гасификације Града Бијељина у току је рјешавање имовинско правних односа на изградњи гасовода Шепак-Бијељина. Активности на рјешавању имовинско правних односа тренутно заједнички проводи "Бијељина-Гас" д.о.о. Бијељина, Правобранилаштво Републике Српске и Одјељење за стамбено-комуналне послове и заштиту животне средине. Одлуком о додатном улагању ради повећања улога Града Бијељина у основном капиталу "Бијељина-Гас" д.о.о. Бијељина ("Службени гласник Града Бијељина" број: 15/13, 22/18) и Уговором о регулисању међусобних односа у поступку експропријације некретнина закљученим дана 05.04.2017. године између Републике Српске и Града Бијељина под бројем 02-473-1/17 и Анекс на наведени уговор од 19.11.2018. године, а на основу достављених доказа о ријешеним имовинско правним односима у 2018. години предузећу "Бијељина-Гас" д.о.о. Бијељина дозначена су средства у износу од **381.850,86 КМ**.

**До дана састављања овог извјештаја Одјељењу за стамбено-комуналне послове и заштиту животне средине није достављен извјештај од стране предузећа ДОО „Бијељина гас“ Бијељина о износу средстава које је именовано предузеће уложило у предметни пројекат у 2018. години.**

*13.* ***Дионица 1 и 2*** *– Уређење доњег тока ријеке Јања од ушћа у ријеку Дрину, па узводно на дужини од око 8 км, укључујући и заштиту од брдских и унутрашњих вода Новог насеља Јања*

- Укупна вриједност планираног пројекта према ПКИ (2018–2020.) за 2018. годину износи **5.000.000,00 KM**. Дионица 1 и 2 се изводе у склопу изградње дринског насипа, у току је процедура избора најповољнијег понуђача за извођење предметних радова. Пројекат води ЈУ „Воде Српске“ Бијељина.

*14. Уређење тока ријеке Дрине, 2 дионица – 4 етапа у пројекту спречавања поплава од ријеке Дрине на подручју Семберије. Дужина трасе 2,8 км*

- Укупна вриједност планираног пројекта према ПКИ (2018–2020.) за 2018. годину износи 2.773.302,65 KM (1.700.000,00 долара). Пројекат није реализован у 2018. години, а води га ЈУ „Воде Српске“ Бијељина.

*15.* ***Дионица 3*** *– Уређење доњег тока ријеке Јања од ушћа у ријеку Дрину, па узводно на дужини од око 8 км, укључујући и заштиту од брдских и унутрашњих вода Новог насеља Јања*

- Укупна вриједност планираног пројекта према ПКИ (2018–2020.) за 2018. годину износи **3.898.050,00 KM** (1.999.000,00 евра). Дионица 3 обухвата дионицу од моста на магистралном путу Бијељина – Зворник, па узводно до изласка из насеља Јања у дужини од 831,14 метара. Радови на дионици 3 се изводе из средстава које је обезбиједила Влада Турске, радови су завршени и чека се примопредаја објекта. Пројекат води ЈУ „Воде Српске“ Бијељина.

*16.* ***Дионица 4*** *– Уређење доњег тока ријеке Јања од ушћа у ријеку Дрину, па узводно на дужини од око 8 км, укључујући и заштиту од брдских и унутрашњих вода Новог насеља Јања*

- Укупна вриједност планираног пројекта према ПКИ (2018–2020.) за 2018. годину износи 5.000.000,00 КМ. Дионица 4 је предвиђена да се реализује из средстава IPA фондова. Извођач радова је Кесо градња д.о.о. који је уведен у посао 19.10.2018. године, рок за завршетак посла је 19.10.2019. године и до сада је реализовано око 20% (**1.000.000,00 КМ**) предвиђених радова. Пројекат води ЈУ „Воде Српске“ Бијељина.

*17. Реконструкција постојећих канала и изградња додатних насипа у складу са Главним Пројектом заштите од брдских и унутрашњих вода Града Бијељина на потезу канал Глоговац-Спојни канал-Мајевички ободни*

- Укупна вриједност планираног пројекта према ПКИ (2018–2020.) за 2018. годину износи 7.156.500,00 КМ (3.670.000,00 евра). Радови на реализацији предметног пројекта су у току. За извођење предметних радова закључен је уговор са извођачем радова ДОО „МГ МИНД“ Мркоњић Град. Вриједност уговорених радова износи **3.277.640,43 евра (око 6.410.506,65 КМ)** без урачунатог ПДВ-а. Пројекат реализује ЈУ „Воде Српске“ Бијељина.

*18. Реконструкција канала Дашница кроз Град Бијељина*

- Укупна вриједност планираног пројекта према ПКИ (2018–2020.) за 2018. годину износи **2.145.000,00 КМ** (1.100.000,00 евра). Радови на реализацији предметног пројекта су у току. За извођење предметних радова закључен је уговор са извођачем радова ДОО „Бук промет“ Бијељина. Вриједност уговорених радова са анексима износи 2.365.748,79 ЕУРА без урачунатог ПДВ-а. Пројекат реализује ЈУ „Воде Српске“ Бијељина.

*19. Изградња генералног пројекта водоснабдијевања Града Бијељина*

- Укупна вриједност планираног пројекта према ПКИ (2018–2020.) за 2018. годину износи 70.000, КМ. Пројекат је реализован у 2018. години у износу од **81.900,00 КМ**, од чега је Град Бијељина обезбиједио средства у износу од 70.000,00 КМ, док је предузеће АД „Водовод и канализација“ Бијељина обезбиједило средства у износу од 11.900,00 КМ.

*20. Изградња ограда на сеоским гробљима*

- Укупна вриједност планираног пројекта према ПКИ (2018–2020.) за 2018. годину износи 50.000, КМ. Овај пројекат није реализован јер нису обезбијеђена финансијска средства. Реализација пројекта се одгађа до добијања потребних финансијских средстава.

*21*. *Изградња мртвачнице на Новом градском гробљу Хасе-Бријесница, завршна трећа фаза и равнање и планирање терена и изградња хидродренажних канала*

- Укупна вриједност планираног пројекта према ПКИ (2018–2020.) за 2018. годину износи 280.000,00 КМ. Овај пројекат је дјелимично реализован. Неопходно је напоменути да је ово двогодишњи пројекат који је још увијек у реализацији. Завршна фаза мртвачнице са набавком неопходне опреме за мртвачницу износи 403.000,00 КМ. У току 2018. године утрошена су средства у износу од **230.099,61 КМ** са ПДВ-ом, која су финансирана из буџета Градске управе Града Бијељина. У току 2019. године биће настављена реализација овог пројекта, за коју ће опет бити издвојена средства из градског буџета.

*22. Опрема за мртвачницу*

- Укупна вриједност планираног пројекта према ПКИ (2018–2020.) за 2018. годину износи 145.000,00 КМ. Овај пројекат је у склопу капиталне инвестиције *„Изградња мртвачнице на Новом градском гробљу Хасе-Бријесница“*и његова реализација је у току.

*23. Насипање, равнање и планирање терена и изградња хидро-дренажних канала*

- Укупна вриједност планираног пројекта према ПКИ (2018 – 2020) за 2019. годину износи 70.000,00 КМ. Пројекат је реализован успјешно већ у 2018. години уз утрошак средстава од **64.233,00 КМ** са ПДВ-ом. За 2019. годину предвиђено је улагање од 60.000,00 КМ са ПДВ-ом. Сва средства су финансирана и планирана из буџета Града Бијељина.

*24. Проширење и реконструкција топловодне мреже у центру града*

- Укупна вриједност планираног пројекта према ПКИ (2018–2020.) за 2018. годину износи 270.000,00 КМ. Пројекат није реализован у 2018. години.

*25. Реконструкција котла (замјена најоштећенијих дијелова котла)*

- Укупна вриједност планираног пројекта према ПКИ (2018–2020.) за 2018. годину износи 150.000,00 КМ. Пројекат капиталног ремонта котловског постројења је реализован у току 2018. године. За предметне услуге између ЈП „Градска топлана“ Бијељина и ДОО „Термоелектро“ Брчко закључен је уговор у вриједности од **249.824,25** КМ.

*26. Изградња електроенергетских и грађевинских објеката у 2018. години (пројекат планиран од стране ЗЕДП „Електро Бијељина“ АД)*

- Укупна вриједност планираног пројекта према ПКИ (2018 – 2020) за 2018. годину износи 651.000,00 КМ. У току 2018. године ЗЕДП „Електро Бијељина“ АД је изградила електроенергетске објекте у вриједности од **1**.**250.000,00 КМ** из властитих средстава.

*Табеларни преглед утрошка средстава у подсектору КОМУНАЛНА ИНФРАСТРУКТУРА*

|  |  |  |  |
| --- | --- | --- | --- |
| **РБ** | **Назив пројекта** | **Планирана средства у 2018. години (КМ)** | **Остварено у 2018. години (КМ)** |
| 1. | Изградња јавне расвјете на подручју градских и сеоских мјесних заједница Града Бијељина | 60.000,00 | 55.286,94 |
| 2. | Изградња јавне расвјете на подручју ужег центра Града Бијељинa и НН мреже | 30.000,00 | 29.827,40 |
| 3. | Изградња водоводних мрежа у мјесним заједницама | 180.000,00 | 163.670,43 |
| 4. | Изградња фекалне канализације и водоводне мреже у оквиру Пословне зоне II | 500.000,00 | 571.065,72 |
| 5. | Изградња фекалне и кишне канализације – реконструкција водоводне мреже, реконструкција саобраћајница и јавне расвјете – Пројекат „ОРИО“ | 7.280.969,92 | 8.478.208,05 |
| 6. | Експропријација земљишта у сврху уређења тока ријеке Дрине, 2 дионица (4 етапа у пројекту спрјечавања поплава од ријеке Дрине на подручју Семберије, дужина 2,8 км) | 500.000,00 | 0,00 |
| 7. | Експропријација земљишта у склопу пројекта уређења доњег тока ријеке Јање од ушћа у ријеку Дрину па узводно на дужини од око 8 км, укључујући и заштиту од брдских и унутрашњих вода Новог насеља Јања и експропријација земљишта у сврху изградње сервисних саобраћајница са обје стране ријеке Јање у 4 фазе | 250.000,00 | 157.213,00 |
| 8. | Експропријација земљишта у сврху реконструкције и модернизације регионалног пута Р-459а, дионица Вршани-Рача | 40.000,00 | 26.725,00 |
| 9. | Реконструкција дијела водоводне мреже у улици Војводе Петра Бојовића и у улици Ђуре Даничића | 130.000,00 | 129.993,63 |
| 10. | Изградња, асфалтирање и реконструкција улица, путева и стаза на подручју Града Бијељина | 154.000,00 | 254.000,57 |
| 11. | Поплочање дијела Трга Краља Петра I Карађорђевића | 65.000,00 | 64.913,94 |
| 12. | Изградња главног секундарног транспортног гасовода Бијељина-Шепак | 5.680.000,00 | 381.850,86 |
| 13. | **Дионица 1 и 2** – Уређење доњег тока ријеке Јања од ушћа у ријеку Дрину, па узводно на дужини од око 8 км, укључујући и заштиту од брдских и унутрашњих вода Новог насеља Јања | 5.000.000,00 | 5.000.000,00 |
| 14. | Уређење тока ријеке Дрине, 2 дионица – 4 етапа у пројекту спречавања поплава од ријеке Дрине на подручју Семберије. Дужина трасе 2,8 км | 2.773.302,65  (1.700.000,00 $) | 0,00 |
| 15. | **Дионица 3** – Уређење доњег тока ријеке Јања од ушћа у ријеку Дрину, па узводно на дужини од око 8 км, укључујући и заштиту од брдских и унутрашњих вода Новог насеља Јања | 3.898.050,00  (1.999.000,00 $) | 3.898.050,00 |
| 16. | **Дионица 4** – Уређење доњег тока ријеке Јања од ушћа у ријеку Дрину, па узводно на дужини од око 8 км, укључујући и заштиту од брдских и унутрашњих вода Новог насеља Јања | 5.000.000,00 | 1.000.000,00 |
| 17. | Реконструкција постојећих канала и изградња додатних насипа у складу са Главним Пројектом заштите од брдских и унутрашњих вода Града Бијељина на потезу канал Глоговац-Спојни канал-Мајевички ободни | 7.156.500,00  (3.670.000 €) | 6.410.506,65 |
| 18. | Реконструкција канала Дашница кроз Град Бијељина | 2.145.000,00  (1.100.000,00 €) | 2.145.000,00 |
| 19. | Изградња генералног пројекта водоснабдијевања Града Бијељина | 70.000,00 | 81.900,00 |
| 20. | Изградња ограда на сеоским гробљима | 50.000,00 | 0,00 |
| 21. | Изградња мртвачнице на Новом градском гробљу Хасе-Бријесница, завршна трећа фаза и равнање и планирање терена и изградња хидродренажних канала | 280.000,00 | 230.099,61 |
| 22. | Опрема за мртвачницу | 145.000,00 | \*230.099,61**[[1]](#footnote-2)** |
| 23. | Насипање, равнање и планирање терена и изградња хидродренажних канала | 0,00 | 64.233,00 |
| 24. | Проширење и реконструкција топловодне мреже у центру града | 270.000,00 | 0,00 |
| 25. | Реконструкција котла (замјена најоштећенијих дијелова котла) | 150.000,00 | 249.824,25 |
| 26. | Изградња електроенергетских и грађевинских објеката у 2018. години (пројекат планиран од стране ЗЕДП „Електро Бијељина“ АД) | 651.000,00 | 1.250.000,00 |
| **Укупно** | | **42.458.822,57** | **30.642.369,05** |

|  |  |  |
| --- | --- | --- |
| **Извор средстава** | **Планирана средства у 2018. години (КМ)** | **Реализована средства у 2018. години (КМ)** |
| Буџет Града Бијељина | 5.205.600,00 | 5.668.754,06 |
| Екстерни извори | 37.253.222,57 | 24.973.614,99 |
| **Укупно** | **42.458.822,57** | **30.642.369,05** |

## КУЛТУРА

У оквиру подсектора КУЛТУРА планирана је реализација или почетак реализације 2 пројекта у 2018. години.

1. *Наставак реконструкције објекта и уређење ентеријера ЈУ Народна библиотека „Филип Вишњић“ Бијељина*

- Укупна вриједност планираног пројекта према ПКИ 2018–2020. за 2018. годину износи 50.000,00 КМ. Пројекат је реализован успјешно у 2018. години уз утрошак средстава у износу од **47.393,48 КМ** са ПДВ-ом.

*2. Завршетак радова и уређење ентеријера Спомен собе погинулим борцима ВРС*

- Укупна вриједност планираног пројекта према ПКИ 2018–2020. за 2018. годину износи 38.000,00 КМ. У наведеној години пројекат је реализован и трећа фаза је завршена. Вриједност радова, са свим неопходним дозволама, износла је **50.563,10 КМ**.

*Табеларни преглед утрошка средстава у подсектору КУЛТУРА*

|  |  |  |  |
| --- | --- | --- | --- |
| **Р.Б.** | **Назив пројекта** | **Планирана средства у 2018. години (КМ)** | **Остварено у 2018. години (КМ)** |
| 1. | Наставак реконструкције објекта и уређење ентеријера ЈУ Народна библиотека „Филип Вишњић“ Бијељина | 50.000,00 | 47.393,48 |
| 2. | Завршетак радова и уређење ентеријера Спомен собе погинулим борцима ВРС | 38.000,00 | 50.563,10 |
| **Укупно** | | **88.000,00** | **97.956,58** |

|  |  |  |
| --- | --- | --- |
| **Извор средстава** | **Планирана средства у 2018. години (КМ)** | **Реализована средства у 2018. години (КМ)** |
| Буџет Града Бијељина | 88.000,00 | 97.956,58 |
| Екстерни извори | 0,00 | 0,00 |
| **Укупно** | **88.000,00** | **97.956,58** |

## СПОРТ

У оквиру подсектора СПОРТ планирана је реализација 4 пројекта у 2018. години.

1. *Изградња инфраструктуре на градском стадиону – Изградња, монтирање и опремање 4 рефлектора*

- Укупна вриједност планираног пројекта према ПКИ 2018–2020. за 2018. годину износи 388.740,00 КМ. Пројекат није имплементиран у предвиђеном року. Одлука ФС БиХ да се изградња рефлектора на стадионима у БиХ помјери за сезону 2019/20, утицали су на почетак изградње, те се од планираних радова морало одустати. За почетак реализације наведеног пројекта у буџету Града Бијељина за 2019. годину планирано је 192.485,36 КМ (I фаза изградње).

1. *Изградња источне трибине, помоћних терена и уређење комплекса градског стадиона*

- Укупна вриједност планираног пројекта према ПКИ 2018–2020. износи 652.541,80 КМ (400.000 долара). Од наведене суме, за 2018. годину планирано је уложити око 217.513,94 КМ. Одјељење за друштвене дјелатности је у 2018. години покренуло активности око изградње источне трибине и помоћних терена на градском стадиону, обезбијеђени су Локацијски и УТ услови, као и идејни пројекат укупне вриједности 10.698,48 КМ. За почетак реализације пројекта планирана су средства у износу од 400.000,00 долара које обезбјеђује ФС РС, ФС БиХ, ФИФА и УЕФА. Одлуком извршног одбора ФС БиХ средства за наведени пројекат додјељена су општини Прњавор као једном од апликаната. Због недостатка средстава морало се одустати од почетка изградње.

1. *Реконструкција крова и паркета на објекту спортске сале у Рачанској улици*

- Укупна вриједност планираног пројекта према ПКИ 2018–2020. за 2018. годину износи 180.000,00 КМ. Извођење радова на реконструкцији објекта спортске сале у Рачанској улици у Бијељини – I фаза (реконструкција крова) започета је у 2018. години. Уговорена вриједност радова износи **179.745,70 КМ** (радови) и **3.594,91 КМ** (надзор над извођењем радова). Радови на објекту нису завршени до доставе извјештаја.

За наставак радова на реконструкцији објекта спортске сале у Рачанској улици у Бијељини – II фаза (реконструкција паркета) у буџету Града Бијељина за 2019. годину планирана су средства у износу од 140.000,00 КМ.

1. *Реконструкција крова објекта Соколски дом у Бијељини – прва фаза*

- Укупна вриједност планираног пројекта према ПКИ 2018–2020. за 2018. годину износи 50.000,00 КМ. Извођење радова на реконструкцији објекта Соколског дома у Бијељини – I фаза започета је 2018. години. Уговорена вриједност радова износи 61.885,79 КМ. По окончаној ситуацији извођача радова дозначено је **50.362,70 КМ** (радови) и **1.007,25 КМ** (надзор над извођењем радова). У току је уговарање вишка и непредвиђених радова у укупном износу од 12.063,97 КМ.

У 2019. години за наставак пројекта Реконструкције објекта Соколског дома у Бијељини –II фаза (реконструкција дограђеног дијела објекта) у буџету Града Бијељина за 2019. годину планирана су средства у износу од 65.000,00 КМ.

*Табеларни преглед утрошка средстава у подсектору СПОРТ*

|  |  |  |  |
| --- | --- | --- | --- |
| **Р.Б.** | **Назив пројекта** | **Планирана средства у 2018. години (КМ)** | **Остварено у 2018. години (КМ)** |
| 1. | Изградња инфраструктуре на градском стадиону – Изградња, монтирање и опремање 4 рефлектора | 388.740,00 | 0,00 |
| 2. | Изградња источне трибине, помоћних терена и уређење комплекса градског стадиона | 217.513,94 | 0,00 |
| 3. | Реконструкција крова и паркета на објекту спортске сале у Рачанској улици у Бијељини | 180.000,00 | 183.340,61 |
| 4. | Реконструкција крова објекта Соколски дом у Бијељини – прва фаза | 50.000,00 | 51.369,95 |
| **Укупно** | | **836.253,94** | **234.710,56** |

|  |  |  |
| --- | --- | --- |
| **Извор средстава** | **Планирана средства у 2018. години (КМ)** | **Реализована средства у 2018. години (КМ)** |
| Буџет Града Бијељина | 380.000,00 | 84.710,56 |
| Екстерни извори | 456.253,94 | 150.000,00 |
| **Укупно** | **836.253,94** | **234.710,56** |

## ОБРАЗОВАЊЕ

У оквиру подсектора ОБРАЗОВАЊЕ планирана је реализација или почетак реализације укупно 5 пројеката у 2018. години.

*1.* *Изградња економских објеката – Пољопривредна и медицинска школа Бијељина*

- Укупна вриједност планираног пројекта према ПКИ 2018–2020. за 2018. годину износи приближно 275.000,00 КМ. Извођење радова на изградњи објекта штале за краве са измузиштем и наставним центром – II и III фаза изградње. У 2018. години изведени су радови: II фаза- груби грађевински радови, бетонски и АБ, армирачки, зидарски и изолатерски радови, III фаза- изградња крова. Укупно за II и III фазу изградње утрошено је **356.798,74 КМ** (изградња и надзор).

У буџету Града Бијељина за 2019. годину за наставак изградње објекта штале за краве са измузиштем и наставним центром планирана су средства у износу од 230.000,00 КМ.

1. *Замјена спољашње столарије на ЈУ Основна школа „Кнез Иво од Семберије“*

- Укупна вриједност планираног пројекта према ПКИ 2018–2020. за 2018. годину износи 158.052,04 КМ. Пројекат под називом „Побољшање енергетске ефикасности ОШ Кнез Иво од Семберије“ је почео и завршио се у 2018. години. Финансиран је од стране Амбасаде Јапана као донатора средстава (**134.917,55 КМ**) и из буџета Града Бијељина (**22.935,98 КМ** за плаћање ПДВ-а).

1. *Извођење радова на изградњи петоразредне подручне школе и објекта вртића у МЗ Лединци – 10. фаза (занатски радови)*

- Укупна вриједност планираног пројекта према ПКИ 2018–2020. за 2018. годину износи приближно 525.000,00 КМ. У 2018. години обезбијеђена су средства у износу од **1.028.616,06 КМ** (изградња и надзор над извођењем радова). Пројекат изградње петоразредне подручне школе са вртићем у насељу Лединци је у потпуности завршен, што омогућава повећан обухват дјеце предшколског и школског узраста за око 500 њих и створени су услови за бољи и квалитетнији рад ученика и наставника.

1. *Адаптација школске зграде и постављање нове ограде око ЈУ Основна школа ,,Свети Сава'' Бијељина*

- Укупна вриједност планираног пројекта према ПКИ 2018–2020. за 2018. годину износи 180.000,00 КМ. До састављања овог извјештаја ЈУ Основна школа „Свети Сава“ није доставила извјештај везан за имплементацију предметног пројекта.

1. *Изградња петоразредне подручне школе у Горњем Магнојевићу*

- Укупна вриједност планираног пројекта према ПКИ 2018–2020. за 2018. годину износи 120.000,00 КМ. Реализација пројекта започета је у 2018. години и завршена је I фаза пројекта која је финансирана од кредитног задужења Града Бијељина у износу од **50.000,00** КМ. У 2019. години планирано је извођење II фазе радова која ће се финансирати из буџета Града Бијељина у износу од 50.000,00 КМ.

*Табеларни преглед утрошка средстава у подсектору ОБРАЗОВАЊЕ*

|  |  |  |  |
| --- | --- | --- | --- |
| **Р.Б.** | **Назив пројекта** | **Планирана средства у 2018. години (КМ)** | **Остварено у 2018. години (КМ)** |
| 1. | Изградња економских објеката – Пољопривредна и медицинска школа Бијељина | 275.000,00 | 356.798,74 |
| 2. | Замјена спољашње столарије на ЈУ Основна школа „Кнез Иво од Семберије“ | 158.052,04 | 157.853,53 |
| 3. | Извођење радова на изградњи петоразредне подручне школе и објекта вртића у МЗ Лединци – 10. фаза (занатски радови) | 525.000,00 | 1.028.616,06 |
| 4. | Адаптација школске зграде и постављање нове ограде око ЈУ Основна школа ,,Свети Сава'' Бијељина | 180.000,00 | 0,00 |
| 5. | Изградња петоразредне подручне школе у Горњем Магнојевићу | 120.000,00 | 50.000,00 |
| **Укупно** | | **1.258.052,04** | **1.593.268,33** |

|  |  |  |
| --- | --- | --- |
| **Извор средстава** | **Планирана средства у 2018. години (КМ)** | **Реализована средства у 2018. години (КМ)** |
| Буџет Града Бијељина | 572.964,82 | 843.268,33 |
| Екстерни извори | 685.087,22 | 750.000,00 |
| **Укупно** | **1.258.052,04** | **1.593.268,33** |

***Табеларни преглед утрошка средстава по подсекторима у 2018. години***

|  |  |  |  |  |  |
| --- | --- | --- | --- | --- | --- |
| **Р.Б.** | **Сектор** | **Планирана средства у 2018. години (КМ)** | | **Остварено у 2018. години (КМ)** | |
| 1. | САОБРАЋАЈНА ИНФРАСТРУКТУРА | 2.000.000,00 | | 2.064.858,27 | |
| 2. | ЗАШТИТА ЖИВОТНЕ СРЕДИНЕ | 20.000,00 | | 324.808,20 | |
| 3. | СОЦИЈАЛНА ЗАШТИТА | 150.000,00 | | 0,00 | |
| 4. | КОМУНАЛНА ИНФРАСТРУКТУРА | 42.458.822,57 | | 30.642.369,05 | |
| 5. | КУЛТУРА | 88.000,00 | | 97.956,58 | |
| 6. | СПОРТ | 836.253,94 | | 234.710,56 | |
| 7. | ОБРАЗОВАЊЕ | 1.258.052,04 | | 1.593.268,33 | |
| **УКУПНО** | | **46.811.128,55** | | **34.957.970,99** | |
| **Буџет Град Бијељина** | **Екстерни извори** | **Буџет Град Бијељина** | **Екстерни извори** |
| **7.647.089,82** | **39.164.038,73** | **8.459.240,99** | **26.498.730,00** |

# Закључак

Према ПКИ 2018–2020. у 2018. години планирана је **реализација или почетак реализације** укупно 45 пројеката, укупне вриједности **46.811.128,55 КМ**, од тога:

* Средства из Буџета Града Бијељина: **7.647.089,82 КМ**,
* Екстерна средства: **39.164.038,73 КМ**.

У 2018. години се приступило **реализацији или почетку реализације** укупно 38 пројеката, у које је уложено укупно **34.957.970,99 КМ** (74,68%), од тога:

* Средства из Буџета Града Бијељина: **8.459.240,99 КМ,**
* Екстерна средства: **26.498.730,00 КМ.**

Као што се може примијетити, планирано је да се у 2018. години из буџета Града Бијељина за реализацију капиталних пројеката обезбиједе средства у износу од 7.647.089,82 КМ, али је издвојено чак 8.459.240,99 КМ. Највећу разлику између планираних и уложених средстава представља пројекат *„Извођење радова на изградњи петоразредне подручне школе и објекта вртића у МЗ Лединци“*, за чију реализацију је уложено 503.616,06 КМ више него што је првобитно планирано. Значајну разлику су направила и улагања у пројекте асфалтирања путева, улица и пјешачко-бициклистичких стаза на подручју Града Бијељина. За реализацију тих пројеката је уложено 270.331,24 КМ више него што је то планирано Планом капиталних инвестиција за период 2018-2020. година.

Оно што је битно напоменути јесте да се међу наведених 38 пројеката налазе и два пројекта чија реализација, односно почетак реализације, планирана у 2019. години. У та два пројекта уложено је укупно 367.233,00 КМ, од чега је 64.233,00 КМ издвојено из буџета Града Бијељина, док остатак од 303.000,00 КМ представљају екстерна средства.

Такође, неопходно је навести да је дошло до одгађања почетка реализације 9 пројеката, укупне вриједности **4.589.556,59 КМ**, од тога:

* Средства из Буџета Града Бијељина: **720.000,00 КМ**,
* Екстерна средства: **3.869.556,59 КМ**

до обезбјеђивања потребних средстава за почетак њихове реализације.

***Табеларни преглед одгођених пројеката***

|  |  |  |  |
| --- | --- | --- | --- |
| **Р.Б.** | **Назив пројекта** | **Планирана средства у 2018. години (КМ)** | |
| **1.** | Асфалтирање стаза и унутрашњих саобраћајница  *(подсектор САОБРАЋАЈНА ИНФРАСТРУКТУРА)* | 60.000,00 | |
| Буџет Град Бијељина | Екстерни извори |
| 0,00 | 60.000,00 |
| **2.** | Изградња објекта Центра за социјални рад Бијељина, са дневним центром за дјецу са сметњама у психичком и физичком развоју - вањско уређење  *(подсектор СОЦИЈАЛНА ЗАШТИТА )* | 150.000,00 | |
| Буџет Град Бијељина | Екстерни извори |
| 50.000,00 | 100.000,00 |
| **3.** | Експропријација земљишта у сврху уређења тока ријеке Дрине, 2 дионица  *(подсектор КОМУНАЛНА ИНФРАСТРУКТУРА)* | 500.000,00 | |
| Буџет Град Бијељина | Екстерни извори |
| 250.000,00 | 250.000,00 |
| **4.** | Уређење тока ријеке Дрине, 2 дионица  *(подсектор КОМУНАЛНА ИНФРАСТРУКТУРА)* | 2.773.302,65 | |
| Буџет Град Бијељина | Екстерни извори |
| 0,00 | 2.773.302,65 |
| **5.** | Изградња ограда на сеоским гробљима  *(подсектор КОМУНАЛНА ИНФРАСТРУКТУРА)* | 50.000,00 | |
| Буџет Град Бијељина | Екстерни извори |
| 0,00 | 50.000,00 |
| **6.** | Проширење и реконструкција топловодне мреже у центру града  (подсектор *КОМУНАЛНА ИНФРАСТРУКТУРА*) | 270.000,00 | |
| Буџет Град Бијељина | Екстерни извори |
| 270.000,00 | 0,00 |
| **7.** | Изградња инфраструктуре на градском стадиону – Изградња, монтирање и опремање 4 рефлектора  *(подсектор СПОРТ)* | 388.740,00 | |
| Буџет Град Бијељина | Екстерни извори |
| 150.000,00 | 238.740,00 |
| **8.** | Изградња источне трибине, помоћних терена и уређење комплекса градског стадиона  *(подсектор СПОРТ)* | 217.513,94 | |
| Буџет Град Бијељина | Екстерни извори |
| 0,00 | 217.513,94 |
| **9.** | Адаптација школске зграде и постављање нове ограде око ЈУ Основна школа ,,Свети Сава'' Бијељина  *(подсектор ОБРАЗОВАЊЕ)* | 180.000,00 | |
| Буџет Град Бијељина | Екстерни извори |
| 0,00 | 180.000,00 |
| **УКУПНО** | | **4.589.556,59 КМ** | |
| **Буџет Град Бијељина** | **Екстерни извори** |
| **720.000,00 КМ** | **3.869.556,59 КМ** |

КООРДИНАТОР РАДНЕ ГРУПЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мићо Мићић

1. Овај пројекат је у склопу капиталне инвестиције *„Изградња мртвачнице на Новом градском гробљу Хасе-Бријесница“* (пројекат под редним пројем 21)и његова реализација је у току. [↑](#footnote-ref-2)