На основу чланa 40. став 1. Закона о уређењу простора и грађењу („Службени гласник Републике Српске“, број 40/13, 106/15 и 3/16), члана 39. став 2. тачка 37. Закона о локалној самоуправи („Службени гласник Републике Српске“, број 97/16) и члана 39. став 2. тачка 43. Статута Града Бијељина („Службени гласник Града Бијељина“, број 9/17), Скупштина града Бијељина на својој \_\_\_\_сједници одржаној дана \_\_\_\_\_ 2019. године, донијела је

**О Д Л У К У**

**О ПРИСТУПАЊУ ИЗРАДИ ИЗМЈЕНЕ**

**РЕГУЛАЦИОНОГ ПЛАНА „ГВОЗДЕВИЋИ“ У БИЈЕЉИНИ**

Члан 1.

Овом одлуком приступа се изради измјене Регулационог плана „Гвоздевићи“ у Бијељини, (у даљем тексту: План).

Члан 2.

1. Источна граница обухвата Плана прати Улицу српске војске њеном десном страном од парцеле к.ч. број 2529, на сјеверу све до парцеле к.ч. број 5631 на југу источне границе обухвата, гдје прелази у јужну границу обухвата, пратећи јужне међе парцела к.ч. број 5631, 5632, 5633 и 5634, обухвта катастарске парцеле на којима је православно гробље. Граница даље иде у правцу сјевера пратећи западне међе парцела к.ч. број 5642, 5646, 5647, 5650, 5498, 5497, 5496, 5495 и 5494/1 гдје долази до парцеле к.ч. број 5493 гдје граница скреће према западу и прати пут означен као к.ч. број 5663/5 све до његовог краја, а затим задржавајући тај правац пресјеца парцеле к.ч. број 5666/1 и 5870/6. Даље граница обухвата иде јужним међама парцела к.ч. број 5870/5, 5870/14, 5870/15, 5870/10, 5870/9 и 5862, а онда прати источну и југоисточну међу парцеле к.ч. број 5857, те југоисточне међе парцела к.ч. број 5856, 5855, 5854 и 5853, а затим обухвата дио парцеле к.ч. број 5871, пресјецајући у правцу запада парцеле к.ч. број 5872, 5873/2, 5874, 5875 и 5876/2 гдје излази на Улицу Петра Бојовића и даље у правцу запада иде пратећи ову улицу све до њеног изласка на Улицу Баја Пивљанина. Граница даље иде према западу пресјецајући парцеле к.ч. број 6019, 6018 и 6061 све до југозападне међе парцеле к.ч. број 6015, даље граница обухвата иде овом међом и југозападном међом парцеле к.ч. број излази на канал Дашницу. Граница даље иде на сјевер пратећи десну обалу канала, све до пута к.ч. број 4529 гдје граница скреће и прати тај пут све до раскрснице Улица Филипа Вишњића и 27. марта. Одатле, граница обухвата прати Улицу 27. марта све до њеног укрштања са Козарачком улицом, а затим граница се наставља пратећи Козарачку улицу па наставља даље парцелом к.ч. број 3248 и њом излази на Улицу Ђуре Даничића. Граница прати даље Улицу Ђуре Даничића на исток све до изласка предметне улице на Улицу српске војске гдје се код парцеле к.ч. број 2529 све к.о. Бијељина 1 заокружује граница обухвата Плана.
2. Обухват Плана има укупну површину од 155,29 hа.

Члан 3.

Период за који се утврђују плански параметри је до 2029. године.

Члан 4.

1. Смјернице за израду Плана: План је неопходно израдити у свему према одредбама Закона о уређењу простора и грађењу („Службени гласник Републике Српске“, број 40/13, 106/15 и 3/16), (у даљем тексту: Закон), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снабдјевање енергијом, снабдјевање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).
2. Носилац израде дужан је обезбједити усаглашеност Плана са одговарајућим планом вишег реда.

Члан 5.

Рок за израду планског документа је 180 дана од дана потписивања уговора са носиоцем израде Плана.

Члан 6.

План треба да садржи све елементе прописане чланом 35. Закона, другим законима, као и елементе прописане чланом 152. и 153. Правилника о начину израде, садржају и формирању докумената просторног уређења („Службени гласник Републике Српске“, број 69/13).

Члан 7.

1. Скупштина града Бијељине, на приједлог носиоца припреме, утврђује нацрт плана, као и мјесто, вријеме и начин излагања нацрта на јaвни увид.
2. Нацрт Плана биће стављен на јавни увид у трајању од 30 дана.
3. О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и и 15 дана од почетка излагања нацрта плана на јавни увид.
4. Нацрт Плана излаже се на јавни увид у складу са одредбама члана 47. Закона.
5. Носилац израде обавезан је да размотри све примједбе, приједлоге и мишљења који су достављени током јавног увида и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.
6. Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42. став 3. Закона и чланови савјета плана.
7. Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица.
8. Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.
9. Уколико се приједлог планског документа, на основу прихваћених примедаба и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.
10. Поновни јавни увид спровешће се у складу са чланом 49. Закона.
11. Након одржане јавне расправе из члана 48. став 4. Закона, носилац припреме утврђује приједлог Плана који се доставља Скупштини града Бијељина на усвајање.

Члан 8.

Финансијска средства потребна за израду Плана обезбјеђују се из буџета Града Бијељина.

Члан 9.

Носилац израде Плана биће правно лице које има одговарајућу лиценцу за израду ове врсте докумената просторног уређења. Избор носиоца израде врши се у складу са прописима о јавним набавкама.

Члан 10.

Носилац припреме Плана биће Одјељење за просторно уређење Градске управе Града Бијељина.

Члан 11.

Ова одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_\_\_ 2019. године СКУПШТИНЕ ГРАДА БИЈЕЉИНА

Славиша Марковић, с.р.

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 40. став 1., а у вези са чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да Одлуку о приступању изради, односно измјени и допуни документа просторног уређења доноси скупштина јединице локалне самоуправе.

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе надлежна да врши и друге послове утврђене законом и статутом.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

Уставни суд Републике Српске својом одлуком је утврдио да Одлука о усвајању измјене дијела Регулационог плана „Гвоздевићи“ у Бијељини („Службени гласник Града Бијељина“, број 16/13) није у сагласности са Уставом Републике Српске и Законом о уређењу простора и грађењу („Службени гласник Републике Српске“, број 40/13, 106/15 и 3/16) и да је иста објављивањем одлуке Уставног суда у Службеном гласнику Републике Српске од 15.03.2018. године, престала да важи.

С тим у вези приступа се изради измјене Регулационог плана „Гвоздевићи“ у Бијељини.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбијеђена су буџетом Града Бијељина.

НАЧЕЛНИК ОДЕЉЕЊА ЗА ПРОСТОРНО УРЕЂЕЊЕ

Миладин Ракић, дипл. инж. саобраћаја