  

Јавни приход Града 555-001-00002959-16 Патријарха Павла бр. 1. +38755205472

ЈИБ: 4400315290000

Врста прихода 722591 Еmail: [skudsemberija@gmail.com](mailto:skudsemberija@gmail.com)

Буџетска организац. 0005503

Општина 005

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број:156 /19.

Датум: 07.03.2019. године

**ИЗВЈЕШТАЈ О РАДУ**

**ЈАВНЕ УСТАНОВЕ СРПСКО-КУЛТУРНО УМЈЕТНИЧКО**

**ДРУШТВО „СЕМБЕРИЈА“ БИЈЕЉИНА ЗА 2018. ГОДИНУ**

Бијељина, март 2019. године

***УВОД***

ЈУ СКУД „Семберија“ Бијељина и даље је један од битнијих носилаца културних збивања у Граду Бијељина, друштво које брине о чувању и његовању културе, традиције и обичаја нашег града, те преко својих активности презентује Град Бијељину као свог Оснивача широм Републике Српске, Босне и Херцеговине, али и ван наших граница.

ЈУ СКУД „Семберија“ Бијељина је друштво које окупља велики број дјеце и младих, пружајући им могућност да своје слободно вријеме корисно проведу.

1. ***Организација рада запослених***

ЈУ СКУД „Семберија“ има 5 стално запослених радника и 1 лице запослено по Уговору на одређено вријеме од којих су:

1. Директор.........................................................................................1 извршилац
2. Стручни сарадник-кореограф.......................................................1 извршилац
3. Секретар-благајник........................................................................1 извршилац
4. Самостални стручни сарадник......................................................1 извршилац
5. Шеф Народног оркестра.................................................................1 извршилац
6. ***Секције у ЈУ СКУД „Семберија“ Бијељина***

У раду друштва, током 2018. године учествовало је преко 270 активних чланова размјештених у сљедеће секције:

1. ***Фолклорна секција:***
2. Омладински ансамбл
3. Припремни ансамбл
4. Први дјечији ансамбл
5. Други дјечији ансамбл
6. Почетни ансамбл
7. ***Вокална секција:***

а) Женска вокална група

б) Мушка вокална група

1. ***Народни оркестар:***
2. виолина – 6 чланова
3. флаута – 4 члана
4. хармоника – 3 члана
5. бас гитара – 1 члан
6. ритам гитара – 2 члана
7. бубањ – 1 члан
8. тапан – 1 члан
9. виолончело – 1 члан

***Слиједе кратки Извјештаји по секцијама:***

* 1. ***Фолклорна секција***

Фолклорна секција ЈУ СКУД-а „Семберија“ Бијељина је најбројнија секција, која на својим плећима носи огроман терет друштва у смислу одржавања програма, концерата и наступа. Кроз протеклу годину, одржан је огроман број проба, које се иначе одржавају два пута седмично у вечерњим терминима, а у случају најављених тј. предвиђених наступа, број проба се знатно повећава, у зависности од потреба.

И друге фолклорне секције у истим терминима, два пута седмично, одржавали су пробе са кореографом.

Умјетнички руководилац – кореограф, као и претходних година, био је Горан Перкић, који је са фолклорним ансамблима увјежбавао постојеће кореографије. Велики број чланова који годишње прође кроз све ансамбле Народних игара, говори о томе колика је и колико важна друштвена улога ЈУ СКУД-а „Семберија“.

На стотине младих људи током свих ових година су у много чему обогатили своју биографију, а посебно у образовном и васпитном смислу. .

Чврсто смо опредјељени да тендецију успјешности гајимо и даљe, остављајући је у аманет неким новим покољењима.

* 1. ***Вокална секција***

У нашем друштву, у посљедњој години много су напредовале женска и мушка вокална група, које су дале значајан печат развоју и очувању старе изворне пјесме.

Женска вокална група представља скуп младих и талентованих дјевојака са истинском вољом и жељом, да постану праве звијезде друштва.

Иначе, мушку и женску вокалну групу смо основали са циљем да унаприједимо развој друштва, а музички ентузијасти и музичари нашег Града су са великом жељом подржали нашу идеју и у томе смо заједнички успјели.

Интерпретације које изводе су различитих жанрова, базирају се на дјелима домаћих композитора. У покушају да се прошире традиционалне границе, претпрошле године почели су да обрађују и пјевају руске пјесме, које су наишле на велико одушевљење публике.

* 1. ***Народни оркестар***

Поред фолклора, најважнија и незаобилазна секција је Народни оркестар ЈУ СКУД-а „Семберија“, без кога би рад друштва био немогућ. Радом оркестра руководи професор музике Жељко Ђукановић, који је остварио значајне резултате са члановима оркестра, те и одржао Никољдански концерт Народног оркестра ЈУ СКУД-а „Семберија“, као поклон нашем Граду. Иначе, тај концерт је прерастао у традицију изворне народне музике и пјесме која и треба да постоји, јер је то наш национални дух који треба да се чува.

Од марта 2013. године када је и основан, успјешно његује српско музичко-културно наслеђе, као и музику осталих балканских народа. Иначе, рад оркестра је искључиво усмјерен ка правим, исконским музичким и умјетничким вриједностима.

Репертоар Народног оркестра је врло разноврстан и састоји се од инструменталне и вокалне музике коју интерпретирају солисти вокалних група.

Оно што нас посебно радује је и чињеница да се у прошлој години велики број дјеце (музичара) учланио у наш оркестар, што указује на то да је омладина заинтересована за то стваралаштво. На тај начин, а и путем концерата, указујемо млађим генерацијама на љепоту традиционалне музике и пјесме.

1. ***Број чланова у ЈУ СКУД-у „Семберија“ Бијељина***

Тачан број чланова који је кроз 2018. годину прошао кроз наше друштво је 202, али с обзиром да се ради о друштву у којем сваки појединац, у сваком тренутку одлучује о приступању или искључењу из рада друштва, број чланова се стално мјења. Таквих осцилација било је и током претходне године. Релевантне бројке могуће је узети на основу увида у чланску картотеку, као и од броја учесника годишњег концерта на коме су учествовала 162 члана.

Иначе, сваке године се друштво суочава са смјеном генерација, те се у том смислу стално мијења бројно стање чланова.

1. ***Рад органа управљања***

ЈУ СКУД „Семберија“ Бијељина као јавна установа, по Одлуци о оснивању и Статуту има Управни одбор кога чине три члана. Током 2018. године, Управни одбор је имао **девет радних сједница** на којима су разматрана сва битна питања за рад и функционисање Друштва и донесене су Одлуке које су Одлуком о оснивању и Статутом дефинисане као надлежност овог органа.

Питања о којима је Управни одбор расправљао и одлучивао током 2018. године су:

* Разматрање и усвајање Извјештаја о раду ЈУ СКУД „Семберија“ Бијељина за 2017. годину;
* Разматрање и усвајање Плана и програма рада за 2017. годину
* Разматрање и усвајање Финансијског извјештаја за 2017. годину;
* Разматрање и доношење Одлука у вези са обезбјеђивањем средстава за путовања
* (турнеје);
* Разматрање текућих питања у вези са обиљежавањем славе ЈУ СКУД „Семберија“;
* Разматрање других питања значајних за рад и функционисање Установе.

Без озбиљности и одговорности, као и међусобне сарадње и координације при реализацији Програма рада кроз годину, изостали би резултати рада Друштва.

1. ***Реализација програма рада у 2018. години:***

***Јануар:***

* Преко 60 чланова ЈУ СКУД-а „Семберија“ је учествовало у литургији на Бадње вече 06.01.2018. године;
* Народни оркестар, женска и мушка вокална група учествовали у Божићном програму на БН телевизији дана 07.01.2018. године;

***Фебруар:***

* Учествовали на манифестацији „Светосавка академија“ у Босанском културном центру у Тузли, у организацији Српског просвјетног и културног друштва „Просвјета“ Тузла и Српске Црквене Општине Тузла дана 03.02.2018. године;

***Март:***

* Поново покренули интернет страницу друштва дана 12.03.2018. године;
* Организовали традиционалну манифестацију „Лазарице“ са преко 110 дјевојчица из друштва и извођење игара испред СПЦ „Свети Ђорђе“, Народне библиотеке „Филип Вишњић“ и Градске управе Града Бијељина;

***Април:***

* Организовали седмичне састанке са члановима свих секција у циљу унапређења рада друшта;

***Мај:***

* Учествовали на 7. Интернационалном фестивалу музике и фолклора у Лангенхагену (Њемачка), у периоду од 16-20.05.2018. године;

***Јун:***

* Одржали годишњи концерт „С краја на крај до Крајине“ у сали Центра за културу „Семберија“, гдје су на сцени учествовали сви чланови друштва, односно сви ансамбли дана 26.06.2018. године;
* Обиљежили славу „Видовдан“ са гостима и члановима у великој сали за пробе фолклора, у згради Центра за културу дана 28.06.2018. године.

***Јул:***

* Повећан број проба са члановима Првог омладинског и Првог дјечијег ансамбла ради учествовања у манифестацији „Пантелински дани“ који се одржавају у мјесецу августу;

***Август:***

* Одржали концерт „Вече омладинског фолклора“ на градском тргу у Бијељини, у оквиру „Пантелинских дана“ 07.08.2018. године;
* У оквиру наведене манифестације, женска вокална група учествовала у програму „Духовне академије“ у сали Центра за културу, дана 09.08.2018. године;
* Учествовали на Интернационалном фестивалу фолклора у Грчкој (Полигирос), у периоду од 22-27.08.2018. године;

***Септембар:***

* Организовали упис нових чланова у све секције друштва, од 01-30.09.2018. године;
* Учествовали на Првом фестивалу фолклора „Батајничко културно лето“, у Батајници (Србија), дана 07.09.2018. године;
* Чланови друштва су били ангажовани у отварању корза у центру Града, у организацији Градске управе, дана 23.09.2018. године;
* Женска вокална група је узела учешће у програму свечане сједнице поводом обиљежавања дана Града Бијељина, у сали Центра за културу, дана 24.09.2018. године;

***Октобар:***

* Први дјечији ансамбл друштва је узео учешће на Првом дјечијем фестивалу фолклора у Тузли, дана 27.10.2018. године, у сали Позоришта младих – Тузла;

***Новембар:***

* Одржали концерт „Фолклорно и гусларско вече“ у сали Центра за културу „Семберија“, у оквиру манифестације „Вишњићеви дани“ 07.11.2018. године, а гости су били Ансамбл пјесама и игара „Чернозјомочка“ Вороњеж (Русија);

***Децембар:***

* Народни оркестар, женска и мушка вокална група одржали традиционални Никољдански концерт у сали Центра за културу „Семберија“ дана 16.12.2018. године;

1. ***Активности - реализација:***

Планирана активност поновног покретања ткачке секције и школе ткања, дјелимично је реализована, наиме, просторија у којој ће се та активност обављати, морала је бити оспособљена за рад, а нисмо имали адекватну особу која би водила поменуту секцију, те се у марту 2019. године расписује конкурс за пријем чланова, пошто су се сад створиле могућности за рад. Културно-умјетничка активност и реализација програмских задатака установе, генерално се одвијала кроз:

* Континуиран рад на анимирању и укључивању нових чланова у све секције ЈУ СКУД-а „Семберија“ Бијељина;
* Припрема и реализација пригодних културно-умјетничких програма у склопу обиљежавања значајних празника и догађаја на подручју Града;
* Реализација цјеловечерњих концерата (самосталних или у сарадњи са другим културно-умјетничким друштвима);
* Припрема и реализација одабраних културно-умјетничких садржаја у склопу
* обиљежавања значајних догађаја и датума;
* Учешће ЈУ СКУД „Семберија“ на смотрама, саборима и фестивалима у земљи и иностранству;
* Расписивање конкурса за пријем нових чланова у све секције ЈУ СКУД-а „Семберија“ Бијељина;
* Активном сарадњом са медијима, сродним удружењима и установама из области културе са подручја Града Бијељина;

У 2018. години посебна пажња је фокусирана на рад са мушком и женском вокалном групом, што је неизоставно довело до изузетно добрих резултата, а то и потврђује чињеница да су тражени за наступање у различитим програмима и манифестацијама културно-умјетничког садржаја.

Гледано у цјелости, ЈУ СКУД „Семберија“ Бијељина, у прошлој години, реализовало је богату и разноврсну културно-умјетничку активност, коју потврђују многобројне активности у којима је друштво учествовало.

1. ***Промоција и афирмација друштва***

Настављена је континуирана сарадња у 2018. години са БН ТВ, са којом имамо могућност рекламирања, промоције наше Установе и објављивања разних конкурса ЈУ СКУД „Семберија“ Бијељина, без накнаде.

Обновљена је сарадња са локалним медијским кућама: Арена, Слобомир и ИН телевизија, а имамо и изузетно добру сарадњу и са „Семберским новинама“, као и са интернет порталима са подручја Града Бијељина.

1. ***Приједлози мјера за побољшање***

Како би наш рад био разноврснији и успјешнији, предлажемо могућност повећања средстава у буџету за ЈУ СКУД „Семберија“, како би имали могућност развијати одређене секције које би допринијеле очувању традиције, као и финансијске помоћи за остваривање путовања за чланове друштва, чиме би ширили значај музичко-фолклорне и обичајне традиције, као и препознатљивост, сарадњу и пријатељство Града Бијељина са свим крајевима свијета које наше друштво посјети.

Директор

ЈУ СКУД „Семберија“ Бијељина

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Бранка Марковић Савчић/