**П Р И Ј Е Д Л О Г**

На основу члана 23. став 1. и 2. и члана 53. став 1. и 2. Закона о стварним правима („Службени гласник Републике Српске“, број: 124/08, 3/09, 58/09, 95/11,60/15 и 18/16), члана 39. став (2.) тачка 13. Закона о локалној самоуправи („Службени гласник Републике Српске“, број:97/16) и члана 39. став (2). тачка 14. Статута града Бијељина („Службени гласник Града Бијељина“, број: 9/17), Скупштина града Бијељина на сједници одржаној дана \_\_\_\_\_\_\_\_\_\_\_\_\_\_\_ 2019. године, донијела је

**О Д Л У К У**

о стицању својине на непокретности –

к.п. број 524/24, к.о. Бијељина 2

**Члан 1.**

Овом Одлуком стиче се својина на непокретности означеној као:

* к.п. број 524/24, звн. „Приступни пут“, у нарави њива 1. класе, површине 3298 м2,

уписана у Лист непокретности број 4483, к.о. Бијељина 2 на име Вазмер (Јохана) Ивана као посједника са 1/1 дијела и у зк.ул.бр. 4210, к.о. Бијељина 2 у корист Вазмер (Јохана) Ивана као носиоца права својине са 1/1 дијела, без терета.

Непокретност из става 1. ове Одлуке купује се ради привођења намјени дијела пројектоване улице Петроградска према Регулационом плану „Лединци 1“ и обезбјеђивање приступа купљеним парцелама по Одлуци о стицању својине на непокретностима означеним као к.п. број 525/26 и 525/27, обе к.о. Бијељина 2 („Службени гласник Града Бијељина“, број: 3/19).

**Члан 2.**

Стицање непокретности из члана 1. ове Одлуке реализоваће се Уговором о купопродаји уз накнаду која је утврђена налазом о извршеном утврђивању оквирне тржишне вриједности непокретности-земљишта ЈП „Дирекције за развој и изградњу града“ д.о.о. Бијељина, број И-191/19 од 09.04.2019. године. Према Налазу, вриједност непокретности износи 10,00 КМ/м2, што за к.п. број 524/24, чија је укупна површина 3298 м2, износи 32.980,00 КМ, коју купопродајну цијену ће Град Бијељина исплатити Вазмер (Јохана) Ивану.

**Члан 3.**

На непокретностима из члана 1. ове Одлуке у јавним евиденцијама непокретности извршиће се упис права својине и права посједа у корист Града Бијељина са 1/1 дијелом.

**Члан 4.**

Овлашћује се Градоначелник града Бијељина да на основу ове Одлуке закључи Уговор о купопродаји непокретности - земљишта описаног у члану 1. ове Одлуке, по прибављеном мишљењу Правобранилаштва Републике Српске – Сједиште замјеника у Бијељини.

Трошкови нотарске обраде уговора падају на терет Града Бијељина.

**Члан 5.**

Ова Одлука ступа на снагу осмог дана од дана објављивања у „Службеном гласнику града Бијељина“.

СКУПШТИНА ГРАДА БИЈЕЉИНА

Број : \_\_\_\_\_\_\_\_\_\_\_\_\_ П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_2019. године Славиша Марковић

**О б р а з л о ж е њ е**

**уз Одлуку о стицању својине на непокретности – к.п. број 524/24, к.о. Бијељина 2**

**I ПРАВНИ ОСНОВ**

У члану 23. став 1. и 2. Закона о стварним правима прописано је да се право својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом (став 1), те да правним послом стицалац права својине не може стећи то право у већем обиму од оног које које је имало лице од кога је то право стечено, осим кад стицање својине у доброј вјери ужива заштиту (став 2), док је чланом 53. став 1. и 2. прописано да се право својине на непокретностима на основу правног посла стиче укњижбом у земљишну књигу, ако законом није другачије одређено (став 1), те да се правни посао из става 1. тог члана закључује у облику прописаним посебним законом (став 2). У члану 39. став 2. тачка 13. Закона о локалној самоуправи и члану 39. став 2. тачка 14. Статута Града Бијељина, прописано је да Скупштина града доноси одлуке о прибављању, управљању и располагању имовином .

**II РАЗЛОГ ЗА ДОНОШЕЊЕ ОДЛУКЕ**

Вазмер (Јохана) Иван, упутио је овом органу Понуду за продају некретнина означених као к.п. број 524/24, к.о. Бијељина 2, површине 3298 м2, запримљену под бројем: 02/3-438/19 од 11.03.2019. године. У истој је навео да у нарави предметна некретнина представља дио улице који спаја Петроградску улицу и улицу испод насеља уз Гимназију, а један крак једини прилаз некретнинама за које је донијета одлука о стицању својине-куповина некретнина због изградње паркинг простора уз спортску салу „Гимназија“.

Стицање непокретности из члана 1. ове Одлуке реализоваће се Уговором о купопродаји уз накнаду која је утврђена налазом о извршеном утврђивању оквирне вриједности непокретности-земљишта ЈП „Дирекције за развој и изградњу града“ д.о.о. Бијељина, број И-191/19 од 09.04.2019. године, а предметна непокретност се купује ради привођења намјени дијела пројектоване улице Петроградска према Регулационом плану „Лединци 1“ и обезбјеђивање приступа купљеним парцелама по Одлуци о стицању својине на непокретностима означеним као к.п. број 525/26 и 525/27, обе к.о. Бијељина 2 („Службени гласник Града Бијељина“, број: 3/19).

Према Налазу, вриједност непокретности износи 10,00 КМ/м2, што за к.п. број 524/24, чија је укупна површина 3298 м2, износи 32.980,00 КМ, коју купопродајну цијену ће Град Бијељина исплатити Вазмер (Јохана) Ивану.

Вазмер (Јохана) Иван је изјавом датом усмено на записник дана 10.04.2019. године, пристао на исплату цијене непокретности утврђене налазом ЈП „Дирекције за развој и изградњу града“ д.о.о. Бијељина, број И-191/19 од 09.04.2019. године.

Имајући у виду наведено предлаже се доношење ове Одлуке.

**III ФИНАНСИЈСКА СРЕДСТВА**

За спровођење ове Одлуке обезбједиће се средства у буџету града Бијељина за 2019. годину.

**ОБРАЂИВАЧ :**

ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ И ЗАШТИТУ ЖИВОТНЕ

СРЕДИНЕ