На основу чланa 40. став 1. Закона о уређењу простора и грађењу („Службени гласник Републике Српске“, број 40/13, 106/15 и 3/16), члана 39. став 2. тачка 37. Закона о локалној самоуправи („Службени гласник Републике Српске“, број 97/16) и члана 39. став 2. тачка 43. Статута Града Бијељина („Службени гласник Града Бијељина“, број 9/17), Скупштина града Бијељина на својој \_\_\_\_сједници одржаној дана \_\_\_\_\_ 2019. године, донијела је

**О Д Л У К У**

**О ПРИСТУПАЊУ ИЗРАДИ ИЗМЈЕНЕ ДИЈЕЛА**

**РЕГУЛАЦИОНОГ ПЛАНА „МЗ ДАШНИЦА“ У БИЈЕЉИНИ**

Члан 1.

Овом одлуком приступа се изради измјене дијела Регулационог плана „МЗ Дашница“ у Бијељини, (у даљем тексту: План).

Члан 2.

1. Сјевероисточна граница обухвата Плана иде југозападном ивицом путног појаса Улице Раје Баничића, на сјевероистоку скреће и прелази преко парцеле к.ч. број 15/3 и наставља сјеверозападном међом к.ч. број 16/1 све до канала Дашница гдје скреће у правцу југа пратећи канал све до парцеле к.ч. број 37 код које скреће на сјевероисток и прати југоисточну границу парцеле к.ч. број 37 и 36/2 све к.о. Бијељина 1 до путног појаса Улице Раје Баничића гдје се затвара обухват Плана (први обухват Плана површине 6,50 hа).
2. Југоисточна граница обухвата Плана иде од Улице Раје Баничића сјевероисточном међом парцеле к.ч. број 918, затим сјеверном међом парцела к.ч. број 937/1 и 937/10 и преко парцеле к.ч. број 920, након чега скреће југоисточно по граници обухвата Плана поред парцела к.ч. број 935/4 и 935/1 након чега скреће у правцу југозапада Улицом шабачких ђака до Улице Раје Баничића, одакле скреће сјеверно дуж Улице Раје Баничића до парцеле к.ч. број 918 све к.о. Бијељина 2 гдје се и затвара обухват Плана (други обухват Плана површине 7,90 hа).
3. Обухват Плана има укупну површину од 14,4 hа.

Члан 3.

Период за који се утврђују плански параметри је до 2029. године.

Члан 4.

1. Смјернице за израду Плана: План је неопходно израдити у свему према одредбама Закона о уређењу простора и грађењу („Службени гласник Републике Српске“, број 40/13, 106/15 и 3/16), (у даљем тексту: Закон), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снабдјевање енергијом, снадбјевање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).
2. Носилац израде дужан је обезбједити усаглашеност Плана са одговарајућим планом вишег реда.

Члан 5.

Рок за израду планског документа је 180 дана од дана потписивања уговора са носиоцем израде Плана.

Члан 6.

План треба да садржи све елементе прописане чланом 35. Закона, другим законима, као и елементе прописане чланом 152. и 153. Правилника о начину израде, садржају и формирању докумената просторног уређења („Службени гласник Републике Српске“, број 69/13).

Члан 7.

1. Скупштина града Бијељине, на приједлог носиоца припреме, утврђује нацрт плана, као и мјесто, вријеме и начин излагања нацрта на јaвни увид.
2. Нацрт Плана биће стављен на јавни увид у трајању од 30 дана.
3. О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и и 15 дана од почетка излагања нацрта плана на јавни увид.
4. Нацрт Плана излаже се на јавни увид у складу са одредбама члана 47. Закона.
5. Носилац израде обавезан је да размотри све примједбе, приједлоге и мишљења који су достављени током јавног увида и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.
6. Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42. став 3. Закона и чланови савјета плана.
7. Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица.
8. Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.
9. Уколико се приједлог планског документа, на основу прихваћених примедаба и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.
10. Поновни јавни увид спровешће се у складу са чланом 49. Закона.
11. Након одржане јавне расправе из члана 48. став 4. Закона, носилац припреме утврђује приједлог Плана који се доставља Скупштини града Бијељина на усвајање.

Члан 8.

Финансијска средства потребна за израду Плана обезбјеђују се из буџета Града Бијељина.

Члан 9.

Носилац израде Плана биће правно лице које има одговарајућу лиценцу за израду ове врсте докумената просторног уређења. Избор носиоца израде врши се у складу са прописима о јавним набавкама.

Члан 10.

Носилац припреме Плана биће Одјељење за просторно уређење Градске управе Града Бијељина.

Члан 11.

Ова одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_\_\_ 2019. године СКУПШТИНЕ ГРАДА БИЈЕЉИНА

Славиша Марковић, с.р.

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 40. став 1., а у вези са чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да Одлуку о приступању изради, односно измјени и допуни документа просторног уређења доноси скупштина јединице локалне самоуправе.

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе надлежна да врши и друге послове утврђене законом и статутом.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

Организовање простора за потребе градње Ватрогасног дома у Бијељини, као и дефинисање простора са пословно-индустријским објектима дуж Улице шабачих ђака у зони жељезничке станице.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбјеђена су буџетом Града Бијељина.

НАЧЕЛНИК ОДЕЉЕЊА ЗА ПРОСТОРНО УРЕЂЕЊЕ

Миладин Ракић, дипл. инж. саобраћаја