**И З В Ј Е Ш ТА Ј**

**О РАДУ ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА**

**ЗА 2018. ГОДИНУ**

Програмомрада Скупштине града Бијељиназа2019.годину, предвиђено је разматрањеИзвјештајао раду Јавне установеЦентарза социјални рад Бијељиназа 2018.годинуса Програмом рада за 2019.годину.

Циљ извјештаја је упознавање са стањем у области социјалнезаштите ифункционисањем Центра за социјалнирад Бијељина.

Информација је урађена на основу евиденције и документације којом располаже Центар за социјални рад Бијељина.

**УВОД**

Центар за социјални рад је установа социјалне заштите коју оснива јединица локалне самоуправе.У спровођењу дјелатности социјалне заштите и социјалног рада, Центар врши јавна овлашћења из социјалне, породичне и дјечије заштите на локалном нивоу. Надлежности и задаци Центра произилазе из: Закона о социјалној заштити, Породичног закона, Закона о дјечијој заштити, Одлуке о проширеним правима и услугама из области социјалне заштите, те других прописа кoји регулишу права из ове области.

Центар за социјални рад дјелује и као стручна установа која прати и открива социјалне потребе грађана, развија превентивне активности, координира са осталим актерима у области социјалне заштите, планира и иницира развој нових и унапређење постојећих услуга, води евиденцију о корисницима и пруженим услугама и мјерама.

У 2018. години, закључком број 01-013-21-11/18 од 29.10.2018. године, Скупштина града Бијељина усвојила је План развоја социјалне заштите на подручју града Бијељина за период 2019-2024. године. Овим Планом прецизније се дефинишу потребе и активности које треба предузети у циљу развијања социјалне заштите,у којој се на најефикаснији начин користе постојећи и развијају нови ресурси у заједници, пружају квалитетније и разноврсније услуге, ради очувања и побољшања квалитета живота рањивих и маргинализованих појединаца и група.

Центар остварује редовну сарадњу са Градском управом, преко Одјељења за друштвене дјелатности, Градском организацијом Црвеног крста, Центром јавне безбиједности, школама,мјесним заједницама, медицинским установама, установама социјалне заштите, НВО сектором, те другим организацијама и установама које се баве овом или сличном проблематиком.

Крајем 2015. године започете се активности на изградњи новог објекта Центра за социјални рад Бијељинаи Дневног центра за дјецу са потешкоћама у развоју, а такође је отворен и Центар за дјецу у ризику. Почетком рада, у новим условима, знатно ће се побољшати услови радаи створити могућности за проширење дјелатности радаЦентра.

Од почетка изградње новог објекта, Центар за социјални рад Бијељина свој рад је организовао у просторијама Опште болнице “Свети Врачеви“. У току 2018. године, а у складу са Законом о социјалној заштити и рјешењем Министарства здравља и социјалне заштите Републике Српске број 11/05-530-160/17 од 13.07.2018. године, утврђено је да Центар испуњава услове у погледу простора, опреме, потребног броја стручних радника за рад центара за социјални рад.

У априлу 2018. године именовано је лице задужено за успостављање, спровођењеиразвојфинансијскогуправљањаиконтроле у ЈУ Центру за социјални рад Бијељина. У складу са започетим активностима именована је и радна група са задатком даучествује у спровођењу и даљем унапређењу финансијскогуправљања и контроле у ЈУ Центар за социјални рад Бијељина.

**I - ОРГАНИЗАЦИЈА РАДА**

На пословима и радним задацима Центрa, у току 2018. године, aнгажовано је 32 радника на неодређено вријеме: директор, 10 социјалних радника, 3 правника, 3 психолога, 1 специјални педагог, 1 педагог, 1 дефектолог, 4 рачуноводство, 3 администрација, 3 послови дјечије заштите, 2 помоћна радника.

Поред стално запослених, због повећаног обима посла и замјене одсутних радника услед привремене спријечености за рад, у току 2018. године ангажовани су радници на одређено вријеме. На пословима социјалног радника у току 2018. године укупно је ангажовано 12 радника од којих је 8 са високом стручном спремом и 4 са вишом школом. Два дипломирана социјална радника су запослена на одређено вријеме (због повећаног обима посла и на замјени одсутног радника до повратка на посао).

Остали радници на одређено вријеме (шест радника) ангажовани су из следећих разлога: два дипломирана правника-због повећаног обима посла; два радника на пословима стручни сарадник на радноокупационим активностима у Дневном центру за дјецу у ризику; два радника на пословима писарнице и протокола.

У децембру 2017. године, четири радника, која су до тада била у радном односу на одређено вријеме, запослена су на неодређено вријеме почев од 01.01.2018. године. У складу са новим Правилником о унутрашњој организацији и систематизацији послова и радних задатака у ЈУ Центру за социјални рад Бијељина (примјењује се од 01.01.2018. године), отворено је ново радно мјесто-помоћник директора (распоређивање на ово радно мјесто је, по Правилнику, из реда запослених стручних радника).



*Табела 1. Радници запослени у Центру ( стање на дан 31.12.2017. и 31.12.2018. године)*

Центар обавља послове и радне задатке из законом утврђеног дјелокруга рада и надлежности путем: стручног вијећа, стручног колегијума, одјељења, служби, водитеља случаја, тимова за посебне случаје, као и појединчних извршилаца, што представља заокружену цјелину за обављање одређених послова у Центру.

Стручно вијеће чине сви стручни радници Центра. Стручни колегијум чине сви руководиоци одјељења и служби.

У складу са Правилником о унутрашној организацији послова и радних задатака у ЈУ Центру за социјални рад, формирана су одјељењаи службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада:

* **Одјељење за социјалну заштиту** врши стручне и управне послове из области социјалне и породично-правне заштите, заштите лица са посебним потребама, заштите од насиља у породици и дјечије заштите.
* **Одјељење за породично-правну заштиту**врши стручне и управне послове из области породичне заштите.
* **Служба за послове из области малољетничке делинквениције и рада са васпитно запуштеном и занемареном дјецом** обавља послове рада са малољетницима у сукобу са законом, васпитно занемареном и запуштеном дјецом, сарадњу са образовним институцијама, координацију и рад Дневног центра за дјецу у ризику.
* **Служба за послове из области дјечије заштите** обавља послове на рјешавању у првом степену о остваривању права из области дјечије заштите.
* **Служба рачуноводства** бави се пословима администрације, финансија, праћења остваривања политике финансирања Центра, припремање нацрта/приједлога буџета Центра, праћење и евиденцију прихода и извршење расхода буџета и израду финансијских извјештаја Центра, контролу правилности и законитости коришћења буџетских средстава.
* **Служба заједничких послова** обавља послове пријемне канцеларије, протокола и архива, те послове за потребе Центра који се односе на одржавање, управљање, обезбјеђење и заштиту објеката, опреме и друге имовине коју користи Центар, одржавање чистоће и хигијене у просторијама Центра.

Кроз рад одјељења и служби реализују се облици, мјере и услуге социјалне заштите.

**II – ОБЛИЦИ МЈЕРЕ И УСЛУГЕ СОЦИЈАЛНЕ ЗАШТИТЕ**

**А-ПРАВА ИЗ ЗАКОНА О СОЦИЈАЛНОЈ ЗАШТИТИ**

Законом о социјалној заштити (Службени гласник Републике Српске бр. 37/12 и 90/16) регулисана су основна права у области социјалне заштите становништва:

* новчана помоћ
* додатак за помоћи његу другог лица
* подршка у изједначавању могућности дјеце и омладине са сметњама у развоју
* смјештај у установу
* збрињавање у хранитељску породицу
* помоћ и њега у кући
* дневнозбрињавање
* једнократна новчана помоћ и
* савјетовање.

1. **Корисници новчане помоћи**

Право на новчану помоћможе остварити породица, чији су члановинеспособни за рад, који немају властитих прихода или чији су укупни приходи за издржавање испод нивоа новчане помоћи утврђене Законом о социјалној заштити, који немају вишак стамбеног простора, који немају другу имовину из чије се вриједности могу осигурати средства за издржавање, који немају сроднике који имају обавезу да га издржавају у складу са Породичним законом или ако ти сродници због инвалидности и друге објективне спријечености нису у могућности да извршавају обавезу издржавања.

Основица за утврђивање висине новчане помоћи у текућој години је просјечна нето плата у Републици остварена у претходној години. Средства за ово право обезбјеђују Република и локална заједница у односу 50%-50%. Новчана помоћ се исплаћује мјесечно.

Број корисника новчане помоћи, закључно са 31.12.2018. године је 347, а број чланова породице којима је признато право је 447. У току2018. године право на новчану помоћ је остварило 131корисник, док је право на новчану помоћ престало да важи за 65корисника.

Број породица по основу броја чланова домаћинства, закључно са децембром2018. године, је следећи:

* 285 корисника(појединац) -124,65 КМ
* 37породицa са два члана -166,20 КМ
* 15породица са три члана -199,44 КМ
* 8породицa са четири члана -224,37 КМ
* 2породице са пет и више чланова -249,30 КМ.

*Графикон 1. Број корисника права на дан 31. децембар по наведеним годинама*

1. **Корисници додатка за помоћ и његу другог лица**

Право на додатак за помоћ и његу другог лица има лице старије од три године које је због тјелесних, менталних, чулних поремећаја, изражених промјена у здравственом стању неопходна стална помоћ и њега другог лица, под условом да ово право не може остварити по другом основу и не користи право на смјештај у установу социјалне заштите или су смјештени у другу установу на терет буџетских средстава.

Додатак за помоћ и његу другог лица признаје се на основу налаза и мишљења стручних комисија:

* Задјецудо 18 година-Првостепенастручнакомисијазапроцјенупотреба и усмјеравањедјеце и омладинесасметњама у развоју
* Заодраслалица- Првостепенастручнакомисија за утврђивањеспособностилица у поступкуостваривањаправаизсоцијалнезаштите и утврђивањефункционалногстањакорисника.

Број корисника додатка за помоћ и његу другог лица, закључно са 31.12.2018. године, је 1.720, од којих право у првој групи остварује 668 корисника, док у другој групи,право остварује 1.052 корисника.

У 2018-тој години право на додатак за помоћ и његу другог лица остварило је 570лица, док је право престало за 263 лицe.

Висина накнаде за додатак за помоћ и његу другог лица за прву групу корисника у току 2018.године износила је 166,20 КМ, а за другу групу 83,10 КМ.

У поступку утврђивања функционалног стања лица, као основе за остваривање овог права, у 2018. години укупно је обрађено 734 захтјева, од тога нових захтјева 515, док је у поступку преиспитивања права (ревизија) обрађено 219 захтјева.

*Графикон2. Број корисника права на дан 31. децембар по наведеним годинама*

1. **Корисници једнократних новчаних помоћи**

Број запримљених захтјева, у 2018. години за остваривање права на једнократну новчану помоћ је 1.494, од којих је 1.477 позитивно рјешених.Просјечан износ једнократне новчане помоћи исплаћених у 2018. години износи 101,48 КМ.

Једнократне новчане помоћи најчешће су одобраване у сврху лијечења, набавке лијекова и хране, плаћање трошкова утрошње електричне енергије и других комуналних услуга.

1. **Право на смјештај у установу**

Право на смјештај у установуостварујеукупно 60 лица од чега је 11 дјеце и49одраслих особа.

Цијену смјештаја корисника, обухваћеним системом социјалне заштите, одређујеВлада Републике Српскеи иста се креће од 650,00 КМ до 725,00 КМ за кориснике смјештене у установама социјалне заштите у Републици Српској. Цијена смјештаја у установама на подручју Федерације Босне и Херцеговине износи у просјеку око 1.400,00 КМу зависности од психофизичког стања корисника.

*Графикон 3. Број корисника права на дан 31. децембар по наведеним годинама*

|  |  |  |
| --- | --- | --- |
| Р.БР. | УСТАНОВА | Смјештај у установу |
| 1 | ЈУ Дом "РадаВрањешевић", БањаЛука, | 4 |
| 2 | Домзадјецу "Сремчица", Србија | 1 |
| 3 | Школасадомомзадјецусаоштећењемслуха, Крагујевац, | 3 |
| 4 | Домзадјецу и омладинуометену у развојуПриједор | 7 |
| 5 | ЈУ Дом за лица са инвалидитетом Вишеград | 10 |
| 6 | ЈЗУ БолницазахроничнупсихијатријуМодрича | 3 |
| 7 | Специјалнизаводзадјецу и омладину "ДР НиколаШуменковић" Стамница, ПетровацнаМлави | 1 |
| 8 | ЈУ "Домзастаралица" КисељакЗворник | 2 |
| 9 | Центарзасмјештај и дневниборавакдеце и омладинеометене у развоју, Београд, СветозараМарковића 85А | 2 |
| 10 | Домзапензионере и старалица, И. Сарајево, ВојинаКомадине 13 | 1 |
| 11 | СОС КиндердофСарајево | 2 |
| 12 | Центарзапружањењеге и помоћи у кући "Дуга" Лопаре | 8 |
| 13 | ЈУ "Заводзазбрињавањементалноинвалиднихлица "ДРИН" Фојница-З.О. | 1 |
| 14 | Домзастаријалица "СЛАЂУР" Бијељина | 9 |
| 15 | Установасоцијалнезаштитезазаштитустарихлица "ЕВА" Подновље | 2 |
| 16 | Завод за збрињавање ментално инвалидних особа - Баковићи | 2 |
| 17 | УСЗ Дом за стара лица „Златно доба“ - Лопаре | 1 |
| 18 | УСЗ Дом за старија лица „Ленком“ - Бијељина | 1 |
|  | УКУПНО | 60 |
|

*Табела 2.-Корисници права на смјештај по установама*

1. **Право на збрињавање у хранитељску породицу**

У току 2018. године 22 лице је користило право на збрињавање у хранитељску породицу, од тога је 15дјеце смјештених у 15 хранитељских породица и 7 одрасла лица.

Центар константно популарише хранитељство, као најцјелисходнији облик збрињавања дјеце без родитељског старања.

*Графикон 4. Број корисника права на дан 31. децембар по наведеним годинама*

1. **Право на његу и помоћ у кући**

Закључно са 31.12.2018. године у евиденцијиЦентра се налази14 лица, корисникаправа на његу и помоћ у кући. Ово право обухвата пружање услуга одржавања личне хигијене и хигијене стана, спремање оброка, набавка лијекова и сл. Примјетно је да је, са аспекта остваривања овог права, повећана потреба за овим видом услуга, јер је све више самачких домаћинстава којима је ова помоћ потребна, те је неопходно у будућем периоду развијати овај модел услуге.

*Графикон 5. Број корисника права на дан 31. децембар по наведеним годинама*

1. **Право на подршку у изједначавању могућности дјеце и омладине са сметњама у развоју**

Ово право остварују дјеца и омладинаса физичким, менталним, чулним и комбинованим сметњама, која су након основне школе, а најкасније до 30. године живота, укључена у процес образовања.

У току 2018. године правоје користило:

* 3 дјеце са сметњама у развоју која школу похађају у специјализованим установама и за коју се плаћају трошкови смјештаја, те трошкови превоза доласка кући;
* 9 дјеце са сметњама у развоју који школу похађају у мјесту живљења у облику плаћања трошкова мјесечних карата за превоз од куће до школе.

*Графикон 6. Број корисника права на дан 31. децембар по наведеним годинама*

1. **Здравствено осигурање**

У складу са Законом о социјалној заштити, преко Центра, здравственоосигурање остварују корисници новчане помоћи, корисници додатка за помоћ и његу другог лица и лица смјештена у установе социјалне заштите и у хранитељске породице, под условом да то право не могу остварити по неком другом основу.

Број корисника наведеног права закључно са децембром 2018. године је 250. Иако број корисника незнатно осцилира последњих неколико година, евидентно је повећање у издвајању новчаних средстава намјењених за ово право. Разлог је константно повећање основице за обрачун висине издвајања.У 2018. години у просјеку је за свако лице, на име здравственог осигурања, издвајано 63,89 КМ мјесечно.

Поред горе описаних основних права, Влада Републике Српске је у јуну мјесецу 2018. године донијела Одлуку о одобрењу пласмана средстава за унапређење положаја лица са инвалидитетом накнадом за личну инвалиднину(„Службени Гласник Републике Српске“ број 53/18), којомм су дефинисани услови са остваривање накнаде за личну инвалиднину.

Поступак се спроводи у Центру за социјални рад а средства обезбјеђује Република у износу од 100%.

Закључно са 31. децембром 2018. године, укупно 309 лица са инвалидитетом су остварили накнаду за личну инвалиднину у мјесечном новчаном износу од 100,00 КМ.

*Графикон 7. Број корисника права на дан 31. децембар по наведеним годинама*

**Б - ПРАВА ИЗ ОДЛУКЕ О ПРОШИРЕНИМ ПРАВИМА И УСЛУГАМА**

Одлуком о проширеним правима и услугама у области социјалне заштите (Службени гласник града Бијељина бр. 05/13), Град Бијељина утврдио је следећа проширена права и услуге:

1. **Право настамбено збрињавање**

У току 2018. годинеправо на стамбено збрињавањепризнато је за16 породица. У згради социјалног становања која се налази у улици Милована Глишића број 25, право су користиле двије породице и то једна двочлана и један самац.

Услугу социјалног становања уз подршку, у објекту који се налази у Галцу број 80, користиле су двије једнородитељске породице(мајка и новорођенче).

За дванаест породицасе, путем регулисаног права на стамбено збрињавање, плаћа закупнина код станодаваца у приватним објектима.

*Графикон 8. Број корисника права на дан 31. децембар по наведеним годинама*

1. **Право на накнаду за смјештај у властиту породицу**

Право на смјештај у властиту породицу остварују лица чија је неспособност наступила прије 15-те године живота, а која су према налазу и мишљењу комисије у потпуности зависна од помоћи друге особе те нису обухваћена васпитно-образовним процесом. Овим правом пружена је подршка породицама која у свом домаћинству имају лица која испуњавају услове за смјештај у установу социјалне заштите, а то право не користе.

Број корисника права на накнаду за смјештај у властиту породицу закључно са 31.12.2018. годинеје 157 лице/корисник, а новчана накнада, на име овог права, максимално износи145,00 КМ.

*Графикон 9. Број корисника права на дан 31. децембар по наведеним годинама*

1. **Обезбјеђење огрева**

У 2018. години 351 лице, корисника права на новчану помоћ, остварили су право на помоћ за набавку огрева у износу од по 120,00 КМ.

*Графикон 10. Број корисника права по наведеним годинама*

1. **Субвенција комуналних трошкова**

У протеклој години субвенционисана је потрошња воде за80 корисника новчане помоћи по 3 м3 по члану породичног домаћинства и одвоз смећа за 95 корисника, у висини од по 5,50 КМ мјесечно.

1. **Заштита ученичког стандарда**

За 200 дјеце из социјално угрожених породица у 2018. години обезбијеђени су уџбеници и прибор за школу, док су за 16 дјеце корисника новчане помоћи и дјеце под старатељством, плаћени трошкови превоза од куће до школе.

*Графикон 11. Број корисника права по наведеним годинама*

1. **Помоћ у натури**

У сарадњи са Евангелистичком црквом из Грозберна и у 2018. години је обезбјеђено 100 пакета одјеће и хигијенских пакета који су подјељени корисницима новчане помоћи и социјално угроженим лицима.

Центар за социјални рад Бијељина и Градска организација Црвеног крста Бијељина,крајем октобра мјесеца 2018. године започели су акцију прикупљања донаторских средстава за набавку прехрамбених и хигијенских пакета поводом Новогодишњих и Божићних празника. Акција је трајала до краја мјесеца децембра 2018. године и том приликом прикупљена су средства у износу од 10.000,00 КМ. Подјељено је 205 пакета корисницима новчане помоћи, углавном становницима сеоских подручја и социјално угроженим породицама. Истакути донатори су:“Спорт Вижн“, „Спектар дринк“, „ДОО Интер Гај“, Млин „Павловић“, Млин „Стојановић“. Такође је, непосредно пред Божићне празнике 2019. године,у простору „Семберског салаша“ подијељено 50 печеница социјално угроженим породицама, донатор је била фирма „Интер Гај“.

1. **Право на коришћење Јавне кухиње**

Јавну кухињу у протеклој години у просјеку је користило 250, углавном старијих лица, без породичног старања. Одабир корисника врши Центар за социјални рад, дистрибуцију Црвени крст, а средства за храну и спремање хране Градска управа Града Бијељина.

Храна се дијели на шест пунктова, четири у граду и два у Јањи, те путем мобилног тима гдје се за 33 непокретна лице храна доставља на адресу становања.

**В - ОСТАЛЕ АКТИВНОСТИ:**

- Поводом Новогодишњих празника, у организацији Туристичке агенције „Happy travel“ уприличена је приредба и подјела новогодишњих пакетића за 100-тину дјецеиз категорије дјеце без родитељског старања, дјеце са посебним потребама и дјеце из социјално угрожених породица са евиденције Центра за социјални радБијељина.

- Удружење грађана „Глас младих Европске Бијељине“ организовали су хуманитарну дјечију приредбу „Разиграна јесен“ и обезбиједили 50 пакета са основним животним намирницама које су уручене социјално угроженим вишечланим породицама и породицама са малом дјецом.

- Протестантска Еванђеоска црква из Брчког, пред новогодишње празнике крајем 2018. године, обезбиједила је 50 пакета хране и 100 новогодишњих пакетића који су уручени социјално угроженом становништву са подручја Града Бијељина.

**Г - ОСТАЛИ ОБЛИЦИ ЗАШТИТЕ, МЈЕРЕ И УСЛУГЕ**

1. **Старатељство**

Старатељством, као обликом друштвене заштите одраслих и малољетних лица, у току 2018. године обухваћено је укупно 228 лица.

Под сталним старатељством налази се 157 лица од чега је 54 дјеце чији родитељи су из различитих објективних разлога спријечени да врше родитељску дужност или су кроз дуже вријеме занемарили чување и васпитање дјеце. У току године за 18 дјеце, због пунољетства, донијето је рјешење о престанку старатељства.Код 5 малољетних лица промјењен је старатељ.

У току године103 одраслe oсобе су биле под старатељством, а из разлога одузимања пословне способности. У 5 случаја, код одраслих лица, старатељство је престало због смрти штићеника. Сви старатељи су поднијели редовне годишње извјештаје о раду и стању штићеника за 2018 годину.

Орган старатељства је дао 62 мишљења у поступцима промјене личног имена, регулисања личних докумената, уписа у матичну књигу рођених, отуђења имовине и сл.

Привременим и посебним старатељством у току 2018. године обухваћено је 89 лица и то у поступцима одузимања пословне способности, оставинским поступцима, за регулисање личних докумената, регулисање пензије и сл.

1. **Породично-брачни односи**

Центар непосредно рјешава и питања из области породичне заштите, а надлежности и задаци из ове области прозилазе из Породичног закона, Закона о општем управном поступку, Закона о заштити од насиља у породици као и других прописа који регулишу ову област. Центар је у току 2018. године радио на пословима покушаја мирења, повјерe малољетне дјеце из ванбрачних заједница, регулисања начина одржавања личних односа између родитеља и дјеце, учествовао у поступцима развода брака и регулисања издржавања за малољетну дјецу, као и у другим поступцима у вези унапређења породичних односа.

По важећем Породичном закону Републике Српске, сви супружници који имају малољетну дјецу, прије подношења тужбе за развод брака, обавезни су да се обрате центру за социјални рад захтјевом за спровођење поступка за покушај мирења. У току 2018. године поднијето је 108 захтјева за покушај мирења.

Покушај мирења: 108

* Постигнуто мирење 8
* Постигнут споразум 56
* Без споразума 22
* Обустављен поступак 6
* Без обавезе спровођења мирење члан 63. Породичног закона РС 16

Из претходног приказа видљиво је да се највећи број поступака заврши споразумом супружника, што значи да су се бивши супружници договорили око повјере малољетне дјеце, издржавања и начина одржавања личних односа дјеце и родитеља с којим не живе.

Број супружника који наставе заједнички живот је мање од 10 % у односу на укупан број поднесених захтјева. Међу њима, постоје партнери који су заиста направили искораке и побољшали свој однос и они који су направили псеудо побољшања и који послије извјесног времена опет долазе у кризу.

Уколико постоји добровољност и одговарајући капацитети, ови супружници се обавезно упућују на дужи савјетодавни рад. Промјене у односима и начину комуникације требају бити процесног карактера, а за што је потребно вријеме, адекватна мотивација и спремност супружника да се на конструктиван начин баве различитим аспектима свог односа.

Брачни супружници који у поступку покушаја мирења не постигну споразум,поново, након подношења тужбе, бивају опсервирани од стране стручних радника, али овај пут са циљем процјене родитељске подобности и давања приједлога суду о повјери и издржавању малољетне дјеце.

У току године сачињено је 75 извјештаја за суд у поступцима развода брака и издржавања малољетне дјеце. Напомињемо да Центар сачињава и извјештаје за судове из других градова и држава уколико се код њих води поступак, а једна од странака је са територије града Бијељина.

У оквиру горе поменутих поступака, 2018. године, донијете су одлуке о важним питањима за преко 500 дјеце.

У току 2018.године Центар је спровео 35 поступака повјере малољетне дјеце рођене у ванбрачним заједницама, а спроведено је и 55 поступака који се тичу регулисања начина одржавања личних односа дјеце и родитеља са којима не живе.

1. **Насиље у породици**

У току 2018. године запримљено је 97 обавјештења о насиљу у породици, и то од:полиције 66 обавјештења, жртава насиља у породици у 18 случајева, здравствене установе 1,тужилаштво 2 и од других лица 10. Истовремено је Центар за социјални рад полицији доставио 17 пријава насиља у породици.

Најчешће жртве насиља су жене - у 78 случајева, док су мушкарци жртве - у 19 случајева.

Према врсти насиља најчешће је присутно психичко насиље у 47 случајева, комбинација психичког и физичког насиља у 37 случаја, физичко насиље у 18 случајева, сексуално насиље 1 случај, угрожавање спокојства 28.

Што се тичемалољетника, каожртаванасиља, регистрованих је 41, одчега је 15 дјечака и 26 дјевојчица (дјецасужртвенасиљакадасудиректноизложенанасиљукао и кадаприсуствујусамој радњинасиља). У највећем броју, ради се о дјеци основношколског узраста.

У току 2018. године, 4 жртве насиља у породици збринуто је у сигурнукућуи то 1 жена и 3 малодобне дјеце.

Центар за социјални рад води евиденцију о предузетим радњама према Закону о заштити од насиља у породици и податке о броју покренутих и завршених поступака и других предузетих мјера. Једном годишње доставља се извјештај Министарству здравља и социјалне заштите и два пута у току године Министарству породице, омладине и спорта.

Током 2018. године Центар за социјални рад је учествовао у пројекту „Унапређење имплементације међународних стандарда за заштиту преживјелих на локалном нивоу“. Поред тога, Центар за социјални рад Бијељина, као један од субјеката заштите од насиља у породици, учествовао је у оквиру кампање UN Women Босне и Херцеговине „16 дана активизма у борби против родно заснованог насиља“. У децембру 2018. године, дводневном посјетом Граду Бијељини, UN Women кампањом „Искључимо насиље над женама и дјевојчица заједно“ уз подршку предстваника институција, жељели су отворити ширу друштвену дискусију о заједничкој улози свих субјеката заштите и грађана у спречавању насиља. Једна од активности UN Women била је и ангажовање „наранџастог аутобуса“, у којем су грађани били у прилици да сазнају више информација о кампањи, превенцији и начинима спречавања насиља над женама и насиља у породици. Кампању је подржала Градска управа Града Бијељина.

У новембру 2018. године, рјешењем Градоначелника Града Бијељина број 02-014-1-2516/18 од 14.11.2018. године поново је активиран рад Радне групе за борбу против насиља у породици која је протеклих година била иницијатор сарадње надлежних субјеката заштите на локалном нивоу. Чланови Радне групе су представници свих субјеката заштите од насиља у породици. Један од задатака ове Радне групе је ревидирање Протокола о поступању и сарадњи надлежних субјеката на заштити жртава насиља у породици и родно заснованог насиља на територији Града Бијељина и усклађивање исте са Инстанбулском конвенцијом.

1. **Разврставање дјеце и омладине са сметњама у развоју**

Првостепена стручна комисија за процјену потреба и усмјеравање дјеце и омладине са сметњама у развоју у току 2018. године запримила је 114 захтјеваод којих је 98 завршено у току године а 16 захтјева је пренесено у рад за наредну годину.

- лица са психичким поремећајима и обољењима - 4

* лица са тјелесним оштећењем и хроничним обољењем - 29
* лицасаоштећењемвида - 4
* лицасаоштећењемслуха - 4
* лица са оштећењем у говорно-гласовној комуникацији - 3
* лицасаинтелектуалнимоштећењем - 26
* лицасавишеструкимсметњама - 12
* лица са трајним оштећењем или обољењем - 9
* лицабезоштећења у складусаПравилником - 7

У раду Стручне комисије ангажован је и један радник Центра који је координатор комисије.

1. **Малољетници у сукобу са законом**

У 2018. години Центар за социјални рад Бијељина регистровао је укупно 138 малољетника са различитим облицима девијантног понашања. Од тог броја,48 малољетника је у сукобу са законом;13 малољетника починило је кривична дјела (1 разбојништвo, 3 крађe, 5 тешких крађа,3 кривична дела сузбијања опојних дрога, 1 кривично дело омогућавања уживања опојних дрога, 2 дела оштећења туђе ствари, 1 кривично дело из закона о оружју и муницији и 2 кривична дела обљуба над малолетним лицем и искориштавањем деце за порнографију); 36 малољетника извршило је прекршаје (15 прекршаја из Закона о јавном реду и миру и36 прекршаја из Закона о безбједности саобраћаја).

Изречено је укупно 86 васпитних мјера и то: 34 судска укора, 1 упућивање у малолетнички затвор, 12 појачаних надзора родитеља, 10 васпитних мјера појачаног надзора органа старатељства и 29 друхих судских одлука- наредби о непокретању поступка, начело опортунитета.

Упоређујући податке у односу на 2017. годину, може се констатовати да је број малолетника у сукобу са и дјеце са асоцијалним облицима понашања приближно једнак.

У односу на претходне године, показатељи за 2019. годинуупозоравају да се проблем малољетничке делинквенције поново појављује са најразличитијом феноменолошком сликом.

У току 2017. године започеле су активности сарадње са школама на подручју Града Бијељина у оквиру пројекта,,Брига о деци - заједничка одговорност и обавеза,,. Овај пројекат реализује Републички педагошки завод уз подршку Министарства здравља и социјалне заштите, Министарства просвјете и културе, Министарства унутрашњих послова и Министарства управе и локалне самоуправе. Рад на овим активностима настављен је и у 2018. години, где су радници Центра за социјални рад стални чланови тима и заједно са другим члановима у оквиру школе радили на рјешавању различитих проблема дјеце и омладине.

Настављен је рад и у Радној групи за заштиту и безбједност дјеце на подручју Града Бијељина, која је у току 2018 године решавала осам случајева деце у високом ризику и бавила се проблемом просјачења и сузбијања истог.

***Дневни центар за дјецу у ризику***

Дневни центар за дјецу у ризику наставио је са радом и у току 2018.године, продужавањем уговора са Алијансом Франко Бетоли за период од 2017-2019 године.

Број дјеце која су прошла/користила услуге Дневног центра за дјецу у ризику у току 2018. године је 64 дјеце из различитих категорија (дјеца са друштвено неприхватљивим понашањем/ склона скитњи, бјежању, непослушна дјеца, дјеца ометена породичним приликама, дјеца из породица које су оптерећене разводима бракова, дјеца са проблемима у васпитно образовном процесу/дјеца која тешко прате наставни процес, која бјеже са наставе, која непоштују ауторитет, која имају велики број неоправданих изостанака, дјеца под старатељством, дјеца из хранитељских породица, дјеца са проблемима у адаптацији на социјалну средину, дјеца са различитим проблемима личности итд).

У 2018. години у Дневном центру за дјецу у ризику остварено је:

* 1805 посјетаДневномцентруза дјецу
* 640 часоваподршке у учењу
* 147 различитихгрупнихкреативнихрадионица
* 48 групнихрадионица психоцијалнеподршке
* преко500 сатииндивидуалнихразговораса дјецом.

Сврха упућивања у Дневни центар за дјецу у ризику била је да се дјеци, кроз организоване и осмишљене програме, пружи подршка и унаприједи квалитет живота, како би се што боље интегрисали у ширу социјалну средину.

Активности које су се проводиле у Дневном центру за дјецу у ризику одвијале су се кроз:

- подршку у учењу за дјецу која имају проблем у савладавању наставног плана и програма, а која су предложена од стране школеи других институција а упућена су путем Центра за социјални рад;

- организовање индивидуалних и групних третмана са дјецом у ризику;

-организовање радно-окупационих, односно едукативних активности које подстичу развој нових знања и вјештина;

-организовање слободног времена у складу са потребама и интересовањем корисника, организовање пригодних културно-забавних садржаја у оквиру дневног боравка,спортских активности, уређења простора и сл;

-рад на подстицању сарадње међу институцијама.

Настављена је сарадња са Основним школама са подручја Града Бијељина, Педагошким факултетом из Бијељине и Филозофским факултетом у Тузли, одсјек социјални рад, у оквиру које је 8 студената обавило студентску праксу. Реализоване су и следеће активности: Обиљежавање Априла – мјесеца чистоће у сарадњи са комуналномполицијом (Акција „Дијељење цегера у замјену за кесе“); Акција „ Удомљавање напуштених паса“ у сарадњи са Удружењем зазаштиту животиња „Аска“; Излет у „Етно село Станишићи“; Излет у еко-камп „Језера; Пикник у градском парку у Бијељини; Обиљежавање „Дјечије недеље“; Посјета Мр Јованке Вуковић- заменик Омбудсмана за дјецу РС; Учешће на „ Митровданском сајму“ ; Посјета Дјечијем вртићу „Бајка“;Додјела пакетића и представа у Центру за културу у Бијељини и сл.

Дневни центар за децу у ризику показао је још једном да је важан ресурс у раду са дјецом која имају проблема стога је неопходно јачати капацитете и услуге које се могу реализовати кроз овај програм.

1. **Остале активности**

Дио активности Центра био је посвећен пружањем различитих услуга из домена социјалног рада:

* у преко 200 случаја пружане су услуге душевним болесницима,
* у 50 случаја рађено је са алкохоличарима,
* у 490 случајева рађено је на рјешавању нарушених породичних односа,
* у преко 570случајева рађене су анамнезе, извјештаји и приједлози за потребе Казнено-поправних завода (при отпусту затвореника, одобравању допуста, посјетама и сл).

У току протекле године, Центар је пружио и низ других услуга из области социјалног рада (савјетодавне, правне, психолошке и др.). Евидентирано је око 3000случајева обраћања грађана, који су се из одређених разлога нашли у стању социјалне потребе и којима јепружен неки од облика, мјера или услуга социјалне заштите, а нису приказани у наведеним категоријама, јер се не могу сврстати у посебну категорију.

Стручни радници Центра за социјални рад Бијељина су и у току 2018. године присуствовали едукацијама и семинарима у циљу унапређења услуга из области социјалне заштите,као и постизању боље сарадње са сродним установама и невладиним организацијама.

Поред наведеног Центар је радио на изради докумената, анализа, извјештаја, мишљења како за потребе Центра тако и за потребе других институција и установа.

**Д – ПРАВА ИЗ ЗАКОНА О ДЈЕЧИЈОЈ ЗАШТИТИ**

Послови и задаци дјечије заштите организовани су као посебна цјелина.

Центар за социјални рад, путем Службе за послове дјечије заштите спроводи првостепени поступак за остваривање права из ове области а иста се реализују преко Јавне установе Јавни Фонд за дјечију заштиту Републике Срспке.

У складу са Законом о дјечијој заштити(„Службени гласник Републике Српске“ број 114/17 и 122/18), закон је ступио на снагу 01. јануара 2018. године, а измјене и допуне 01. јануара 2019. године.

Право на додатак за дјецу у 2018. години користило је 2.439 дјеце из 1.710 породица.

Просјечан број дјеце која су остварила право на додатак у току 2018. године је:

* друго дијете -1.212
* треће дијете -675
* четврто дијете -134
* вулнерабилне групе дјеце -422.

Висина дјечијег додатка на друго и четврто дијете износила је 35,55 КМ, за треће дијете 71,10 КМ, док је увећани дјечији додатак за вулнерабилне категорије дјеце износио 90,85 КМ. Новчани износи права на дјечији додатак у току 2018. године су у благом порасту у односу на 2017. годину.

Матерински додатак (незапослене породиље) у износу од 70,00 КМ примале су 222 породиље, док су 434 породиље оствариле право на матерински додатак у износу од 405,00 КМ. Рефундацију плате за запослене породиље остварила су 521правна лица.

Извршена је и рефундација исплаћене нето плате за 15 запослених родитеља који су због посебних околности остварили право на рад од ½ радног времена.

Право на помоћ за опрему новорођенчета примиле су 750 породице за дјецу рођену у 2018. години и 104 породице за дјецу рођену у 2017. години.

Пронаталитетнунакнаду за треће дијете примило је100 породица за дјецу рођену у 2018. години и 10 породица за дјецу рођену у 2017. години али је исплата била у 2018. години, а за четврто дијете 23 породице за дјецу рођену у 2018. години и 2 породица за дјецу рођену у 2017.

години.

Право на организован одлазак на море у склопу пројекта„Социјализација дјеце Републике Српске“ у 2018. години, користило је 126 дјеце са територије града Бијељина.

**З А К Љ У Ч Ц И:**

* Кадровски ојачати ЈУ Центар за социјални рад Бијељина запошљавањем дипломираних социјалних радника
* Окончати радове на изградњи новог објекта Центра за социјални рад са Дневним центром за дјецу са потешкоћама у развоју и обезбједити услове за пресељење у нови објекат
* Константно радити на развијању нових услуга и модела подршке становништву
* Наставитиконстантно стручноусавршавањестручнихрадника
* Наставити сарадњу са привредним и другим субјектима у циљу помоћи и подршке социјално угроженом становништву.

ИЗВЈЕШТАЈ О ФИНАНСИЈСКОМ ПОСЛОВАЊУ У 2018.ГОДИНИ

Укупан буџет ЈУ Центра за социјални рад у 2018. години је износио 5.343.600,00 КМ што чини 11,33% од укупног буџета Града Бијељина.

Укупан планирани буџет на ПЈТ 0005300 ЈУ Центар за социјални рад износи 1.031.600,00 КМ, а на овој потрошачкој јединици трезора евидентирају се расходи за лична примања запослених, као и материјални трошкови, који су неопходни за нормално функционисање Центра.

Планирани буџет на ПЈТ 0005301Социјална заштита је у 2018. години износио 4.312.000,00 КМ, а на овој потрошачкој јединици трезора се евидентирају расходи по основу исплата основних и проширених права из Закона о социјалној заштити према корисницима ових услуга у Центру за социјални рад Бијељина.

*Остварени приходи*

У 2018. години Центар је остварио приходе у укупном износу од 1.743.246,91 КМ. Властити приходи износе 40.894,20 КМ и односе се на властите приходе Центра, приходе од текућих грантова, као и примитци по основу рефундација боловања. Остварени приходи на ПЈТ Социјална заштита износе 1.702.352,71 КМ и односе се на приходе од трансфера Министарства здравља и социјалне заштите Републике Српске за финансирање права на подршку у изједначавању могућности дјеце и омладине са сметњама у развоју у износу од 12.286,50 КМ, финансирање накнаде за личну ивналиднину у износу од 118.500,00 КМ и трансфери Министарства за суфинансирање права на новчану помоћ, додатка за помоћ и његу другог лица и здравствено осигурање у износу од 1.571.566,21 КМ.

*Расходи и издаци*

Укупни расходи у 2018. години износе 5.747.053,70 КМ. Расходи за лична примања запослених, расходи за материјалне трошкове пословања и расходи обрачунског карактера износе 1.205.556,57 КМ, док рахсоди на име дознака корисницима социјалне заштите износе 4.541.497,13 КМ.

Преглед остварених прихода и расхода по потрошачким јединицама трезора приказан је у табели 1.



*Табела 1.*

Слиједи детаљни преглед остварених расхода у односу на 2017. годину по потрошачким јединицама трезора Града Бијељина.

**А) ПЈТ 0005300 ЦЕНТАР ЗА СОЦИЈАЛНИ РАД**



**Б) ПЈТ 0005301 СОЦИЈАЛНА ЗАШТИТА**



**Образложење буџетских позиција:**

**А. ПЈТ 0005300 ЦЕНТАР ЗА СОЦИЈАЛНИ РАД**

* Лична примања

Издаци за лична примања у 2018.години износила су 1.017.481,06 КМ. За бруто плате утрошено је 825.614,53 КМ, бруто накнаде 168.340,83 КМ, расходи за накнаду плата за вријеме боловања 10.700,70 КМ и расходи за отпремнине и једнократне помоћи у износу 12.825,00 КМ. Током2018. године један радник је отишао у пензију, један радник је преминуо, а на њихова радна мјеста су распоређени постојећи радници.У 2018. години вршено је усклађивање висине издвајања за лична примања у складу са измјенама Закона о раду када су укинуте накнаде за зимницу и огрев и уведене нове пореске олакшице. Цјена рада у 2018. години је износила 120,00КМ, висина накнаде за регрес 100,00 КМ а накнада за топли оброк је исплаћивана у висини од 0,75% просјечне мјесечне плате након опорезивања исплаћене раднику у РС за предходну годину за сваки радни дан запосленог.

* Материјални трошкови

Издаци за материјалне трошкове у 2018. години су се повећали у односу на 2017. годину услијед повећања обима пословања због измјена у Закону о дјечијој заштити, те због увођења нових права из Закона о социјалној заштити. На висину расхода за материјалне трошкове знато је утицао и раст тржишних цијена роба и услуга. Евидентно је повећање расхода за трошкове електричне енергије, комуналних трошкова, трошкова горива и трошкова текућег одржавања.

**Б. ПЈТ 0005301 СОЦИЈАЛНА ЗАШТИТА**

У 2018. години на име трошкова социјалне заштите укупно је утрошено 4.541.497,13 КМ што је више за 7,76% у односу на 2017. годину. Разлог за повећање трошкова је увођење нових права и евидентно повећање броја кориснка основних и проширених права из Закона о социјалној заштити.

* Новчана помоћ

У 2018. години утрошено је 572.326,38 КМ намјењених за исплату права на новчану помоћ. Овим видом социјалне заштите обухваћено је 447 лица, односно 347 породица. Износ Новчане помоћи се кретао од 124,65 КМ за једночлано домаћинство до 249,30 КМ за домаћинство са 5 и више чланова. Министарство здравља и социјалне заштите учествује са 50 % у финансирању ове врсте социјалних давања. У структури корисника преовлађују једночлана домаћинства.

* Додатак за помоћ и његу другог лица

За додатак за помоћ и његу другог лица у 2018. години укупно је утрошено 2.344.507,80 КМ, што је више за 4,44% у односу на 2017. годину. Број корисника овог права се повећао у односу на 2016. годину за 6,17% односно на 1.720 кориснка. Износ додатка за помоћ и његу другог лица у 2017. години је износио 83,10 КМ за кориснике 2. категорије, односно 166,20 КМ за кориснике 1. категорије. Министарство здравља и социјалне заштите учествује са половином потребних средстава у финансирању ове ставке.

* Једнократне новчане помоћи

Једнократне новчане помоћи најчешће су одобраване у сврху лијечења, набавке лијекова и хране, плаћање трошкова утрошене електричне енергије, набавке огрева и других комуналних услуга. У 2018. години је исплаћено 1.477 јенократних новчаних помоћи а за ово право је укупно утрошено 149.884,60 КМ.

* Накнадазаличнуинвалиднину

На основу одлуке Владе РС, о одобрењу пласмана средстава за унапређење положаја лица са инвалидитетом накнадом за личну инвалиднину, Центар за социјални рад је преузео активности око провођења ове одлуке. Средства за ову накнаду нису првобитно планирана буџетом за 2018. годину. Током године накнаду је остварило 309 лица за које је укупно утрошено 149.600,00 КМ. Накнада је исплаћивана у појединачном износу од 100,00 КМ.Министарство здравља и социјалне заштите са 100% финансира ово право.

* Домски смјештај

Планирана средства за трошкове домског смјештаја у 2018. години су износила 380.000,00 КМ. Због повећаног обима оваквог вида заштите наших корисника, ребалансом буџета у 2018. години су обезбјеђена додатна средства, те је буџет за смјештај корисника у домове износио 390.000,00 КМ. За трошкове домског смјештаја у 2018. години је утрошено 404.956,20 КМ. У домовима је у 2018. години било смјештено 60 лица.

* Породични смјештај

Планирана средства за породични смјештај у 2017. години износила су 80.000,00 КМ а утрошено је 75.527,40 КМ. Већина исплата хранитељским породицама врши се у готову на благајни Центра. У 2018. години 22 лице је било смјештено у хранитељским породицама.

* Смјештај у властиту породицу

Планирана средства за исплату права смјештаја у властиту породицу су износила 205.000,00 КМ. За ово проширено право у 2018. години утрошено је 256.479,95 КМ. Разлог за повећану потрошњу средства намјењених за ово право је повећање издвајања према корисницима чија висина зависи од цјене смјештаја у установе социјалне заштите које прописује Министарство здравља и социјалне зраштите РС. Овим видом социјалне заштите обухваћено је 157 лица.

* Здравствено осигурање корисника

Планирана средства у 2018. години за здравствено осигурање корисника су износила 210.000,00 КМ. Утрошено је 202.985,05 КМ. Здравственим осигурањем обухваћено је 250 лица. Министарство здравља и социјалне заштите учествује са 50 % у финансирању ове ставке, за кориснике који су остварили право на здравствено осигурање по основу оствареног права на новчану помоћ и права на додатак за помоћ и његу другог лица.

* Трошкови отпреме упутница

За трошкове штампања и отпреме упутница у 2018. години утрошено је 51.586,56 КМ. Растом броја корисника расту и трошкови штампања и отпреме поштанских упутница и поред тога што значајан број корисника остварену накнаду прима путем текућих рачуна отворених код комерцијалних банака.

* Помоћ за огрев и одјећу

Овим правом су обухваћени сви корисници новчане помоћи. 351 лице је на име огрева добило у просјеку по 120,00 КМ. За ове намјене у 2018. години је утрошено 45.000,00 КМ.

Бијељина, април 2019. године

ОБРАЂИВАЧ: ЈУ ЦЕНТАР ЗА СОЦИЈАЛНИ РАД

Б И Ј Е Љ И Н А